Ana Isabel Perez Machio: "Genero Indarkeriaren Legea guztiz martxan ipintzeko baliabide ekonomikoak falta dira" - Oñati - Goiena.eus\nAna Isabel Perez Machio: "Genero Indarkeriaren Legea guztiz martxan ipintzeko baliabide ekonomikoak falta dira"\nLeire Kortabarria 2013-07-16 02:00\nGenero indarkeriaren inguruko nazioarteko kongresua egin dute Oñatiko Lege Soziologiako Nazioarteko Erakundean, uztailaren 10etik 12ra. Kriminologiaren Euskal Institutuko Ana Isabel Perez Machio horko batzorde zientifikoko kideetako bat izan da. Genero Indarkeriaren aurkako Lege Integrala tresna ona, baina "ez nahikoa" da, bere iritziz.\nZe helbururekin egin duzue honako kongresua?\nNahiz eta genero indarkeriaren inguruko lege bat egin zen orain bederatzi urte, eta nahiz eta iruditu antzinako gauza bat dela, eguneko albisteei jarraituz ikusten dugu aztertu egin behar dela oraindik genero indarkeria. Gainera, praktikak esaten digu legea eta zuzenbide penala ez direla nahikoa fenomeno horri aurre egiteko eta bestelako tresnak erabili beharko direla etorkizunean.\nGenero indarkeria gaurkotasuneko gaia da eta, nire ustez, ikuspegi desberdinak batzea da kongresuak aportatzen duena. Diziplina askotariko kongresua da, eta horretan dago bere helburu edo erronka nagusia. Berrehun lagun baino gehiago etorri dira: juristak, baina baita psikologoak, soziologoak eta gizarte langileak ere. Izaera askotako profesionalak eta pertsonak daude gai horretan interesatuta estatuan eta nazioartean.\nPrebenitu daiteke genero indarkeria, aurrea hartu diezaiokegu?\nPrebentzioa bermatzea oso garrantzitsua da, eta bi ikuspegitik egin daiteke: batetik, horrelako fenomeno bat izan eta gero, biktimarekin eta egilearekin tratamendu bat jarraitu behar dugu; biktimarekin, berriz biktima ez izateko, eta egilearekin, horrelako portaerak berriz ez egiteko.\nBigarren mailako prebentzioa da hori. Eta badago lehen mailakoa deitzen dena. Emakundeko zuzendariak kongresu hasieran esan du Euskadin martxan dagoela Nahiko izeneko programa bat, eskoletan berdintasunezko balioak lantzeko. Azken baten, desberdintasunaren adierazpen larriena da indarkeria, eta txikitatik landu behar dugu berdintasuna ume horiekin.\nBere momentuan, asko txalotu zen Genero Indarkeriaren Aurkako Lege Integrala. Nola baloratzen duzu orain, 9 urte eta gero?\nUne hartan beharrezkoa zen tresna bat izan zen; gaur egun ere beharrezkoa da, izan ere, ez zegoen genero indarkeria ikuspegi orokor batetik lantzen zuen tresna juridikorik. Beraz, bai, txalotu egin behar da. Baina tresna hori guztiz martxan jartzeko, ahalegin ekonomikoak egin behar dira, eta hor dago akatsa, nire iritziz. Oso ondo egituratuta dago legea, ikuspegi objektibo eta formal batetik askotariko elementuak ditu prebentziorako, babesteko, tratu txarrak eman dituztenekin lan egiteko… baina akatsa da baliabide ekonomiko gutxi daudela mahai gainean. Gaur egungo krisiak beharbada eragina izango du.\nAzpimarratu nahi dut legea ez dela nahikoa; beharrezkoa, bai, baina ez nahikoa. Bestelako pausoak eman behar dira, eta bidean gaude, nire ustez. Ez dakit zenbat belaunaldi beharko dugun genero indarkeriari buruz ez hitz egiteko. Zoritxarrez, gaur [eguazten] goizean Granadan beste emakume bat hil dutela jakin dugu. Horrek esan nahi du legeak berak ez duela hasieran uste zuten emaitzarik lortzen.\nAsko azpimarratu izan da emakumeak laguntza eskatu behar duela eta salatu egin behar duela, baina askotan ez da hori gertatzen.\nZaila delako. Ulertu egin behar dugu nolakoa den fenomeno hori. Genero indarkeriaren atzetik mendekotasun emozionala dago, eta horrek sekulako eragina dauka emakumearengan. Guk ezin diogu eskatu horrelako biktima bati salatu dezala, kontuan harturik bere irudimena: uste du ez du ezertarako balio eta bere bikotekide barik ez dela ezer izango.\nGero, salaketa jarritakoan, automatikoki sistema martxan jartzen da eta hori geldiaraztea ezinezkoa da, nahiz eta gertatutakoa larria ez izan. Erreformak beharrezkoak izan beharko lirateke, nire iritziz; izan ere, ondo zehaztu behar da zer portaera barneratzen diren genero indarkeriaren kontzeptuaren barruan. Askotan, gizon eta emakume batzuen artean dauden portaera guztiak horrelako kontzeptu larri baten barneratzen ditugunean, beharbada, ondorioak ez dira hasieran nahi izan genituzkeenak izango.\nHorrela izanda, emakumearen ingurukoek edo gertuko erakundeek egin dezakete zer edo zer?\nHistorikoki entzun dut genero indarkeritik irteera nagusia heziketa eta kultura dela. Nire ustez, hala da. Noski, daukagun bestelako tresna hori, legea, prebentzioa, babesa… bai, elementu horiek beharrezkoak dira. Baina genero indarkeriaren arrazoi nagusia, edo ondoen esplikatzen duena, hori da: etxean jasotako heziketa eta daukagun kultura. Hori bideratuko bagenu, eta askori irudituko ez balitzaie zenbait porteara normalak direla, askoz gehiago aurreratuko genuke.\nFamiliakoek eta ingurukoek daukaten rola oso garrantzitsua da, emakumeari laguntzeko eta emakumea konturarazteko. Arazoa da horrelako egoera baten gaudenean oso zaila egiten zaigula hori genero indarkeriaren adierazpen bat den edo ez bereiztea, eta kanpokoek errazago ikus dezakete bikote horretan gertatzen dena.\nIndarkeria mota hori heziketa eta kultura arazoa baldin bada, gazteen artean egoera hobexeagoa da?\nZoritxarrez, ez. Emakundeko zuzendariak aipatu du gazteen artean genero indarkeria portaerak daudela; ez gero eta gehiago, baina badaude, eta kontuan hartu behar dugun datua da. Iruditzen zaigu gaurko gizartean, daukagun askatasunarekin, informazioarekin… horrelako adierazpenak gutxitu egin beharko liratekeela, baina praktikak alderantziz esaten digu. Zerbait dago gaizki hor, zerbait bideratu behar dugu hor.\nGenero indarkeria zeinek egiten duen eta zeinek jasaten duen inguruko estereotipoak badaude oraindik?\nGero eta gutxiago. Baina, askotan, gizarteak ezin du ulertu epailea, medikua edo unibertsitate irakaslea den emakume bat nola izan daitekeen biktima. Biktimen egoera marginazio egoerekin, edo heziketa ez duten emakumeekin lotzen dugu, baina esperientziak esaten digu gizarteko maila guztietan gertatzen dela genero indarkeria.\nEdozelan ere, egia da emakume etorkinek bereziki jasaten dutela emakumea izateagatik ematen den biolentzia?\nBai, noski. Eta hor, bi arazo ditugu: batetik, genero indarkeria bera, eta bestetik, haiek ekartzen duten zama kulturala, eta horri, askotan, irregulartasuna gehitzen badiogu, horrek denak duen eragina oso handia da. Oso kasu gutxiren berri dugu emakume etorkinen artean, eta arazoa dago hor, salatzerakoan mahai gainean jartzen dutelako irregulartasuna, eta horrek beste ondorio batzuk izan ditzakeelako: adibidez, zuzenbide administratiboak kanporatzea.\nHezkuntza edo kultura hori garatzeko ze tresna egon daitezke?\nNik garbi daukat: eskolatik, etxetik hasi beharko ginateke, berdintasunezko balioak lantzea eguneroko gauza bat izan behar delako, eta guraso direnek zeregin handia daukate hor. Eskoletan badaude programak, baina etorkizunean, beharbada ez genero indarkeria desagertzeko, baina bai oso kasu gutxi egoteko tresna nagusia hantxe dago.


TURISLAN, Gipuzkoako turismo sektoreko lehen enplegu azoka - - Karkara.eus\nTURISLAN, Gipuzkoako turismo sektoreko lehen enplegu azoka\nUrola Kostako Udal Elkartea 2017-03-01 17:41\nMartxoaren 27 eta 28an izango da, FICOBAn, Irunen. Aukera aproposa, langile bila dabiltzan turismo sektoreko enpresentzat eta lan bila dabiltzan pertsonentzat.\nGipuzkoako Foru Aldundiak sektore turistikoaren lehen enplegu azoka antolatuko du Ficobarekin lankidetzan. Azoka honen helburua turismo helmuga gisa kalitatea hobetzea eta sektorea profesionalizatzea da.\nLan azokak turismo arloko enpresak eta turismo arloan lan bila dabiltzan pertsonak uztartuko ditu. Horrekin batera, plataforma egokia da beren garapen profesionalaren gaitasuna ezagutu nahi duten pertsonentzat edo orientazioa behar duten ekintzaileentzat. Era berean, hitzaldi eta lantegi praktikoen programa bat egongo da, guar gaurkoak diren turismo gaiak jorratzea, esperientziak partekatzen laguntzeko, hobekuntza puntuak aurkitzeko eta gure helmugaren kalitate indizeak handitzeko.\nEnpresentzako azoka, langileak bilatzeko:\nTurismo sektoreko enpresa bazara eta langileren bat kontratatu behar baduzu zure negoziorako (orain edo datozen hilabeteetan), azoka hau aukera aproposa da.\nTURISLANek bilatzen duzun profesional hori aurkitzeko eta hautagai onenei elkarrizketak egiteko aukera emango dizu.\nAzokarako lan-eskaintzak bat argitaratu nahi baduzu, jar zaitez Urola Kostako Udal Elkartearekin harremanetan (Olaia Sainz) osainz@urolakosta.eus edo egin lan-eskaintza Turislanen webgunean.\nHorrez gain, turismo sektoreko profesionala bazara, hitzaldi bat eman ahalko duzu, eta erakustaldia egiteko tokia ere izango duzu.\nPertsonentzako azoka, lana biltzeko:\nTurismo sektorean lan egin nahi baduzu, Turislan azoka da aukera aproposa.\nTURISLANEK turismo sektorean lana bilatzeko aukerak emango dizkizu. Azokan, zure curriculuma uzteko lan poltsak dituzten erakusketariak aurkituko dituzu, eta, baita turismo sektoreko enpresen ponentziak entzun ere.\nGainera, azokaren aurretik, martxoaren 1etik 10era, enpresek egin dituzten lan-eskaintzak ikus ahal izango dituzu Turislanen webgunean. Lan-eskaintzak eta lan baldintzak ikusteaz gain, zure Curriculum Vitaea bidali ahal izango duzu, azokara joan aurretik.\nEman izena Turislanen webgunearen bidez


Bigarren urtea, paradoxarena – Independentea\nBerriz ere polizia-egoera baten mende, oraingoan Espainiako Armadarekin batera, beti errepresioa salatu dutenen isiltasunarekin, baina bi urte hauetan badirudi amnesiak jota daudela.\n2022ko martxoak 4 2022ko martxoak 4\nIñaki Egañaren “Pandemiaren bigarren urtea” artikuluari erantzunez Naiz-en 2021eko abenduaren 29an.\nParadoxikoa dena zera da, zuk egiten duzun bezala, eliteak eta espazio autogestionatuak bilatzen ditugunok (zuk «negazionista» etiketarekin deskalifikatzen gaituzunak) bat gatozela baieztatzea. Nola alderatu dezakezu doktrina zapaltzaile eta errepresiboari eusten dioten erakundeen kontroletik aske guk espazio autogestionatuak bilatzea, pribatizazio neoliberalarekin?\nParadoxikoa dena da ezkerreko sektoreek eta alderdi politikoek, batez ere abertzaleek, neurri zapaltzaile eta errepresibo hauekin bat egitea: ikaragarrizko isiltasuna Mozal Legearen aplikazioan aurreko alarma-egoeretan, legez kanpokoak zirenak, bide batez. Poliziaren jazarpena egunerokoa izan zen, berdin zuen kalean metro eta erdira bazeunden, berdin zen salbuespen-agiria bazenuen, denak berdin zuen, beldurra errepresioaren bidez inokulatzea eta zatiketa soziala bilatzea besterik ez zuen axola.\nHori da benetako paradoxa –eta ez zuk diozuna–e: ezkerreko sektore eta alderdi politikoen isiltasuna edo lankidetza, batez ere abertzaleena\nEta gainera, sendagai esperimental bat helduengan inokulatzeko apologia, baina mingarriagoa oraindik nerabe eta haurrengan. Isiltasun beldurgarria “pasaporte sanitario” izeneko gaitz baten aurrean (osasun-sailburuorde José Luis Quintas Díezek berak Euskadi Irratian adierazi zuen covid txartela ez dela osasun-neurri bat). Neurri horrek, bestalde, apartheida, diskriminazioa eta presioa dakartza, eta mirarizko sendagai esperimentalak ezertatik babesten ez dituela ikusi dutenek (kasu askotan albo-ondorioak eta heriotzak utzi, ordea, agian bai) ez dute inokulazio-jarraibideekin jarraituko, zeintzuk farmazia multinazional handiak aberasteko baino ez baituten balio. Pasaporte hori gazteei eta nerabeei injekzioa jar dezaten presioa egiteko da, eta gurasoei, beren seme-alabei jar diezaieten. Pasaporte horrek bidea irekitzen dio aurrekaririk gabeko kontrol sozialeko garai bati.\nElite neoliberalak dira osasun-neurri errepresibo horiek ezartzen ari direnak. Hori da benetako paradoxa —eta ez zuk diozuna—: ezkerreko sektore eta alderdi politikoen isiltasuna edo lankidetza, batez ere abertzaleena.\nNola deituko diogu ixten ari diren milaka negozio familiarren eskarnioari, edo Damoklesen ezpata zelatan dutela mantetzen direnekiko laidoari, multinazional handi gutxi batzuk pandemia deitu dutenaren aitzakiarekin neurriz kanpoko kopuruak irabazten ari diren bitartean? Iruditzen al zaizu familia-negozio, negozio pribatu eta autonomo horiek guztiak bat datozela neoliberalismoarekin beren helburuetan?\nHistorialaria zaren aldetik, historiak azkenean bakoitza bere lekuan jartzen duela jakin beharko zenuke.\nOrain kalean musukoetara itzuli gara, berriz ere polizia-egoera baten mende, oraingoan Espainiako Armadarekin batera, beti errepresioa salatu dutenen isiltasunarekin, baina bi urte hauetan badirudi amnesiak jota daudela. Batzuen lozorro paradoxikotik esnatzeko historia errepasatzea ez litzateke gaizki etorriko.\nNaiz-en gaztelaniaz estreinakoz argitaratua 2021eko abenduaren 29an\n3 erantzun “Bigarren urtea, paradoxarena” bidalketan\n2022ko martxoak 4, 10:48\nBai, Patrik, bat nator zurekin, ezker istituzionalaren jarrera bai dela paradoxikoa neoliberalismo zapaltzailearekin lerratzen denean. Aurrekaririk egon ote da? Historialariek esan bezate.\nHego EHko ezker erakunde abertzaleek txikitu egin digute pentsamendua eta bide batez sentipenak mindu.\nEzkerra, Europa osoan, espazio analitikorik gabe gelditu ote da? Ukrainako gertakizunak izan daitezke adibide.\nEspazio autogestinatuak behar ditugu, bai eta ez gara hori eskatzen dugunok ultraneoliberalismoarekin lerratu garenak, beste batzuek baizik, beste batzuek.\n2022ko martxoak 4, 12:37\nInoiz ez dut bereizi ezker eskuin deitzen duten hori.\nBere buruari ezker deitzen diona bertikalismo politikoaren zati bat da, eta horrek, ezinbestean, herri-antolakundearen funtsezko erabakietan herri-partaidetzaren edozein zantzu ezabatzera garamatza, hau da, auzokratikoki jarduteko edozein aukera baliogabetzen du.\nEz dute planteatzen eta ez dute planteatuko egun dagoen sistema beste batekin ordeztea, baizik eta, nolanahi ere, bakarrik “hobetzea”.\nEta hori ere, bistan denez, bere asmoetatik urrun dago ukusirik benetako parasitoak direla, beren homologoak bezala, eskuinez autodenominatzen direnak eta horiek guziak herriaren ahuleziaz eta jazarpenak elikatzen direnak, izan diren eta izango diren zentzu guzietan.\n“Gure abertzale” eskuindar edo ezkertiarrei dagokionez, Jesuitismotik eta Sabinianismotik datoz guziak. Eredu paktista eta adiskidetsua inbaditzailearekin eta praktika bortitza herri okupatuarekin, gure kasuan bezala.\nHori dela eta, beti ezkutatu digute herri honek izan zuen subiranotasun-maila eta helburu hori lortzeko erabili zuen modua.\nHerri honetatik kanpo ideologiaz bete gintuzten eta mapatik kendu zituzten geure burua gobernatzeko erabiltzen genituen tresnak: zuzenbide nabarroa, pirenaikoa edo baskoia deitutak, auzokrazia, kontzejuak… Noizean behin, “historiko” gisa izendatzen dute, eduki politikoa hustuta gu ez suspertzeko.\nAskatasunaren etsai bateraezinak dira eta inperialismo franko-espainiarraren eragile aktiboak beren herria politikoki eta ideologikoki husteko eginkizunean.\nAmertzaleok hurrengo belaunaldei kultura politikari dagokionez aberastasuna transmititzeaz arduratuko gara, herri gisa edukitzaile izan gara, erreleboa jaso dezaten eta horizontaltasunaren edo bertikaltasunaren artean erabaki dezaten, politikaren bitarteko esklusibo gisa.\n2022ko martxoak 4, 18:02\nOso ondo Patrik….oso artikulo polita eta zuzena….lotsagarria da


Mundua goitik behera aldatuko duen 4D inprimaketa ulertzeko gakoak - Xehetasuna - Adimen Lehiakorra\nMundua goitik behera aldatuko duen 4D inprimaketa ulertzeko gakoak\nZer da 3D inprimaketa?\n3D inprimagailuek nola funtzionatzen duten ulertzeko, imajinatu dezagun erliebea gehitzen zaiola inprimagailu arrunt bati; hau da, ehunka puntu-geruza inprimatzen dituzte plastikoz, bata bestearen gainean, bertikaltasuna emanez diseinuari.\n4D inprimaketak ez du zerikusirik denborarekin\nLaugarren dimentsioa, fisikan ezagutzen dugun bezala, denbora da, baina horrek ez du zerikusirik 4D inprimaketarekin.\nBeste zerbait dago 4D inprimaketaren kontzeptuaren oinarrian: 3Dn inprimatutako materialek aldatzeko duten gaitasuna, estimulu batzuen ondorioz (elektrikoak, tenperaturarenak, eta abar).\nZer lortu den\nOraindik ez dakigu zehatz-mehatz zer egin ahalko den 4D inprimaketarekin eta zer alorretan izango den erabilgarria. Baina, teknologia horrekin egin daitezkeen gauzen adibide harrigarriak daude dagoeneko.\nAdibidez, hainbat umetxori inplante batzuk jarri zitzaizkien biriketan, bizia salbatzeko. Inplante horiek handituz joan ziren umeak hazi ahala, eta disolbatu egin ziren behar ez zirenean.\nNora iritsiko gara\n4D inprimaketaren aplikazioen berri ematen ari dira. Adibidez, MITeko zientzialariek robot bat sortu dute, mugitzeko programatu diren elementu txikiez osatuta.\nHalaber, jakin da AEBko armada esperimentuak egiten ari dela 4D inprimaketarekin. Uniforme batzuk sortu nahi dituzte, inguruaren arabera kolorez aldatuko direnak edo transpirazio-maila erregulatuko dutenak soldaduaren pultsuaren edo giro-tenperaturaren arabera.\nHalaber, bakarrik muntatuko diren altzariak 4Dn inprimatzeko aukera ere ikertzen ari dira.


Pozoien bidetik, sendabide bila | Gizartea | Berria\nNoiz sortua: 2014-11-30 00:30:00\n2020ko ekainak 4\nOsteguna, 2020ko ekainak 4\nHasiera / Gizartea\nPozoien bidetik, sendabide bila\nHainbat animaliaren pozoiek nerbio sistema zentralera iristeko ahalmena dute, garuneko hesi hematoentzefalikoa zeharkatuz. Burmuinean jatorria duten gaitzak tratatzen lagun dezakete.\nZortzi laguneko lantaldea ari da pozoien inguruko ikerketan IRB zentroan. IRB BARTZELONA\nArkaitz Almortza Muro -\n2014ko azaroak 30\nSorginen edabeak dirudite. Erleen eta armiarmen pozoiak erabiltzen dituzte nerbio sistema zentralera iristeko. Nahiko bitxia dirudi, baina naturak ezkutatzen dituen milaka sekretuetako bat baino ez da. Nerbio sistemarekin lotura duten hainbat gaixotasuni aurre egiteko burmuineraino heldu behar da, eta sendagaien %98k ez dute hori lortzen; izan ere, ezin dute zeharkatu hesi hematoentzefalikoa —garuna babesteko eginkizuna du—. Aldiz, zenbait animaliaren pozoietako peptidoek —proteina txikiak dira— aukera hori ematen dute, eta, horiek horrela, sendagaia zuzenean nerbio sistemara eramateko aukera berma dezakete. Era horretan, alzheimerra, parkinsona edota eskizofreniaren antzeko gaixotasunen kontrako borrokan pauso bat emanen litzatekeela pentsatzen dute hainbat zientzialarik.\nAdituen arabera, pertsonen %20-25ek beren bizitzan nerbio sisteman tratatu beharreko gaixotasunen bat izanen dute. Egoera ez da batere samurra, gaur egun ez baitago modurik horrelakoei taxuz aurre egiteko. Hori dela eta, Bartzelonako Institut de Recerca Biomedica ikerketa zentroko lantalde batek hamar urte daramatza buru-belarri garuneko atea zabalduko duten giltzen bila. Meritxell Teixido doktorea Peptidoen eta Proteinen Diseinu, Egitura eta Sintesi alorreko lantaldeko kidea da, eta beren xedea zein den azaldu du: «Gure helburua da hesi hematoentzefalikoa zeharkatuko duten eroaleak sortzea. Horrela, aldi berean, burmuineraino eraman nahi ditugun nanopartikula, antigorputz terapeutiko edo proteinak garraiatuko lituzkete; hots, autoa izanen lirateke, eta atoia, berriz, burmuinera eraman nahi dugun hori».\nHorretarako, eroale egokien bila ari dira. Laborategian hainbat ikerketa lerro dituzte martxan, eta horietako bat pozoietan oinarritzen da. Teixidok esplikatu duenez, ikerketari esker jakin dute pozoietako peptidoen egituraren zati bat toxikoa dela, eta bestea garraioaz arduratzen dela; beraz, azken zati hori erabili nahi dute beren lanarekin aurrera egiteko. Une honetan, nerbio sisteman eragin eta hesia hautsi gabe zeharkatzeko gai direnekin ari dira lanean; erleen pozoiarekin, besteak beste. «Ez dugu nahi toxikoak izatea; beraz, gure lana da, erleen pozoiaren egituran oinarrituz, hesia gurutzatuko duen peptido sintetikoa diseinatzea, toxikoa ez dena, hain zuzen ere», azaldu du Teixidok.\nHasieran, edozein gauza gurutzatzeko gai den eroale unibertsala diseinatzearen aldeko hautua egin zuten ikertzaileek. Denboraren joan-etorriarekin, ordea, jabetu dira zaila dela antigorputzak nerbio sistemaraino eramatea. Horregatik, garunera garraiatu nahi denaren araberako eroaleak diseinatu dituzte orain. Horietako bat, adibidez, garuna babesten duen hesia transferrina hartzailetik gurutzatzeko gai da. Proteina hori, hain zuzen ere, hesi horretan dago, eta burmuinak burdina behar duenean bertatik igarotzen da odolera. «Gure eroalea hartzailetik igarotzeko gai da, eta berarekin batera atoia — antigorputza, esaterako— eramaten du», esplikatu du Teixidok, eginiko aurrera urratsen berri emateko gogoz.\nIzan ere, lan luze baten ostean, hitzetatik ekintzetara egiteko ordua heldu zaie zientzialariei. Bartzelonan, esaterako, Vall d'Hebron erietxeko Onkologia Institutuarekin elkarlanean ari dira, Joan Seoan adituarekin batera. Glioblastoma ikertzen dihardute —garuneko tumore baten antzekoa da— , eta esan dietenaren arabera, gaixotasunei aurre egiteko behar dena da antigorputza burmuinera eramatea. Haatik, hesi hematoentzefalikoa gurutzatzeko zailtasunak dituztenez, eroaleak antigorputzekin atontzen dituzte, helmugaraino heltzeko. Ikerketa hori Kataluniako Generalitatenaren Prava't proiektuaren barrukoa da.\nMartxan duten beste ikerketetako batek ataxia friedich deituriko eritasuna ikertzen du. Gaitza duten haurrek frataxiaren —proteina mota bat— gabezia dute gorputz osoan; haatik, beren ikerketaren xedea da garunera iristea, gaixotasunak neuronen endekapena sortzen baitu. Horiek horrela, ikerketaren jomuga da jaurtigailuak frataxinarekin atontzea, helmugara ongi iristeko. Ikerketa Madrilgo Biologia Molekularreko Guneko Javier Diaz Nido adituarekin ari dira egiten.\nNerbio sistema zentralera iristea erronka da zientzialarientzat. Bartzelonako laborategiaz gain, kanadiar jatorria duen Angiochem enpresak ere peptido eroaleekin lanean dihardu, baina Kataluniakoekin alderatuta, odolean denbora gutxiago irauten dute horiek. Guztia ongi ateratzen bada, Teixidoren lantaldearen ikerketek ondorio positiboak ekarriko ditu medikuntzara.\nKoronabirusaren azken datuak\nAzkeneko 24 orduetan hamar lagun hil dira COVID-19 gaitzaren eraginez. Zortzi positibo atzeman dituzte PCR probekin, eta bost gaixo ospitaleratu dituzte. Euskal Herrian 29.491 gaixok eman dute positibo guztira, koronabirusa atzemateko probaren bat eginda. Horietatik 2.078 hil dira. Grafikoak, albiste barruan.\nNafarroako Gobernuak «jarrera zuhurra» du lurraldeen arteko joan-etorriekin\n«Autonomia erkidego guztiek dute lurralde mugakideen artean mugitzeko helburu bera, baina litekeena da erritmoa berbera ez izatea», esan du Javier Remirez gobernuko bozeramaileak. Salvador Illa Espainiako Osasun ministroak atzo esan zuen hirugarren fasea bukatu arte ezingo dela autonomia erkidego batetik bestera bidaiatu.\nNabarmen goratu da izurriak eragindako heriotzen kurba\nEspainiako Estatistika Institutuak grafiko bat argitaratu du, erakusteko izurriak nola eragin duen heriotza tasan.\nEspainiako Kongresuak larrialdi egoeraren seigarren luzapena onartuko du gaur\nEkainaren 21 arte luzatuko dute; printzipioz, azken aldiz. Sanchezek iragarri duenez, «hirugarren fasean sartzen diren autonomia erkidegoetan hango presidenteak erabakiko du nolakoa izango den fase hori».\nUrkulluk «elkartasuna» eskatu die langile publikoei, soldata «bermatua» dutelako\n«Zabaltzen jarraitu behar dugu ez dakigula benetan zer gertatuko den»\nArkaitz Almortza Muro\nBERRIAlagunei esker eskaintzen dugu balioz osatutako informazioa. Egizu ekarpena gure eginkizunarekin segi dezagun.


EtnoMet (Aroaren berbaroak): Elur-muga 1.000 metro inguruan ibiliko da asteburuan\nElur-muga 1.000 metro inguruan ibiliko da asteburuan\nEuskalmet Euskal Meteorologia Agentziak aurreikusi duenez, gaur, ostirala, euria egingo du, egunaren bigarren partean bereziki. Goizean euri gutxi egingo du baina zerua erabat estalita agertuko da.\nArratsaldean, ordea, zaparrada txiki-ertainak botako ditu, sarriago Kantauri isurialdean; lurraldearen ipar-ekialdean euria ugaria izan daiteke. Trumoi-ekaitzak ere jo lezake. Hasieran hegoaldeko haizeak joko du eta arratsaldean iparraldera aldatuko da. Tenperatura maximoak jaitsi eta 15-20 ºC-ren bueltan geratuko dira.\nEusko Jaurlaritzako Herrizaingo Sailak abisu horia ezarri du euriagatik gaur, ostirala, 12:00etatik hasita, bihar eguerdira arte. Gainera, larunbatean, 15:00etatik aurrera elurra dela eta abisu horia indarrean sartuko da 24 orduz Euskadi osoan.\nLarunbatean, euri ugari eta tenperaturaren jaitsiera nabarmena izango dugu. Zerua estalita egongo da, eta goiz partean euria barra-barra egingo du, batez ere Kantauri isurialdean.\nArratsaldean euri gutxiago egingo du, baina elur-kota 1.000 m ingurura jaitsiko da eta egunaren amaieran 1.000 metrotik behera ere bai. Iparraldeko haize bizia ibiliko da, bolada zakarrekin kostaldean, Ebro ibarrean eta mendi inguruetan. Tenperatura asko jaitsiko da; maximoak 13-14 ºC-tik behera geratuko dira lurralde osoan.\nIgandearen hasieran zerua oso hodeitsu egongo da eta Kantauri isurialdean noizbehinka euria egingo du, mendebaldean bereziki. Elur-kota 800 metrotan kokatuko da goizean goiz, egunean zehar 1.200 metrora igoz.\nGoizean atertu egingo du eta arratsaldean eta gauean ostarte handiak zabalduko dira, barnealdean eta lurraldearen ekialdean bereziki. Ipar-ekialdeko haizeak joko du, oraindik bolada gogorrekin kostaldean; cierzo bizia espero da Ebro haranean. Tenperatura maximoak larunbatekoak baino gradu pare bat baxuagoak izango dira.\nposted by Kepa Diegez @ 3:59 PM


TEKNODIDAKTIKA, laneko arriskuen prebentzioaren arloko prestakuntza teoriko-praktikoan diharduen enpresa – GARAIA Parque Tecnológico\nTEKNODIDAKTIKA enpresa GARAIA komunitatera batu da\nZer da Teknodidaktika?\nLaneko arriskuen prebentzioaren arloko prestakuntza teoriko-praktikoan soilik diharduen enpresa bat gara, eta 15 urteko esperientzia dugu. Hileko ikastaro irekien eskaintza zabala dugu, malgutasun handikoa. Gure ikastaroen hobaria kostu erantsirik gabe kudeatzen dugu.\nZein erronka dituzue aurretik?\nOraindik lan-eremuan gertatzen diren ezbehar-tasak eta langileen segurtasuna saihesteko prestakuntzak eskaintzea da gure erronka, prestakuntza eta irakasteko metodo berriak txertatuz.\nEsperientzia errealik kontatuko ahal diguzu?\nErmuko Udalarekin dugun azken proiektuan eta Bexen Cardiorekin lankidetzan, proiektu soziosanitario bat garatu dugu, oinarrizko bizi-euskarrian boluntarioen sare bat prestatzeko eta haien gailuak erabiltzeko. Errealitate Birtualeko Prestakuntza, geldialdi batean gertatzen diren tentsio-uneak ahalik eta modu errealenean esperimentatzen laguntzen duena, kontrol-tresnak sortzen lagunduz.\nGure prestakuntzak teoriko-praktikoak dira eta malgutasuna eskaintzen dugu, enpresaren beharretara egokituz (ordutegiak, instalazioak).\nZein da zuen helburua Garaia Parke Teknologikoan?\nGure enpresaren egoitza Bilbon dago, baina Ordizian ere badugu bulegoa. Gure helburua da zerbitzuak ahalik eta hurbilen eskaini ahal izatea, bezeroaren beharretara egokituz.\nCoworking UDALA (PTGaraia)


2021-07-20 - Irutxuloko Hitza : Irutxuloko Hitza\nDonostiako Udalak presio fiskala %1,5 igoko du\nEneko Goia: "Zuhurtziaren aldeko beste dei bat egitea tokatzen da"\nZipotz jaien asteburuan antolatutako ekitaldien artean, tabernen arteko II. pintxo txapelketa izan zen ostiral eguerdian. Auzoko hamabost tabernak hartu zuten parte eta larunbat arratsaldean egindako bozketan, Gaztelu Txikiko pintxoa atera zen irabazle.\nDonostia-Hernani autobusaren maiztasun berria, eztabaidagai\n130 koronabirus kasu positibo atzeman zituzten atzo Donostian\nDonostiako intzidentzia metatua 655,19koa da, eta gora egin du. 12 eta 15 urte arteko gaztetxo eta nerabeek txertoa hartzeko ordua hartu ahal izango dute bihartik aurrera.\n12 eta 15 urtekoek txertoa jartzeko hitzordua hartu ahalko dute\nTopoaren Herrera eta Irun arteko tartean merkantzien trenbide saihesbidea egingo dute\nTAO Loiolara eta Melodira zabalduko dute urtearen amaieran\nAlderdi Ederreko eta Cervantes plazako txorkoak biziberritu dituzte\nUztailaren 25ean bukatuko da MartxUp! programan parte hartzeko epea


Altsasuko auziko 1500. eguna - Altsasu - Guaixe.eus\nAltsasuko auziko 1500. eguna\nGuaixe 2020-12-22 10:05\nAbenduaren 11n ostiraleroko kontzentrazioak egiteari utzi zioten.\nAuzipetutako zortzi altsasuarrek 1500 egun egin dituzte zigorpean. Haien gaur egungo egoerak guztiz desberdinak dira.\nEspainiako Auzitegi Nazionalak aginduta Guardia Civilak Altsasuko auziko atxiloketak 2016ko azaroaren 14an egin zituen, duela 1.500 egun. Hasierako terrorismo salaketa bertan behera gelditu zen 2018ko garagarrilaren 7ko epaian, baina hainbat delitu egotzita kartzela zigorra jaso zuten zortzi auzipetuek. Ordurako kartzela egun ugari zituzten pilatuta. Gaur egun bigarren graduan preso segitzen dute Jonanek eta Julenek. Espetxe araudiaren 100.2 artikuluko malgutasun printzipioagatik hilaren 2tik kartzelatik ikastera eta lanera atera daitezke biak, baina egunero Zaballako kartzelara bueltatu behar dute lotara, eta asteburua preso ematen dute. Biek gaur 966 egun egin dituzte zigorpean.\nEgun kopuru bera egin dute zigorpean Aratzek eta Iñakik, baina beraiek hirugarren graduan daude abenduaren 20tik, kontrol telematikoarekin. Biek kartzelan 588 egun ziren preso eta, hurrenez hurren, zigorra 2022ko garilean eta 2021eko lastailean beteko dituzte. Aratz, Iñaki, Jonan eta Julen Altsasuko auziagatik bitan atxilotu zituzten: aurreneko sarekadan lehenik (32 egun egin zituzten preso) eta Espainiako Auzitegi Nazionalaren lehen epaia eman ondoren, 2018ko garagarrilaren 5ko sarekadan.\nKartzelan preso egin duten auzipetuak dira Adur, Jokin eta Oihan, 1.326. Garilaren 3an eman zieten hirugarren gradua eta kontrol telematikoarekin daude kalean. Zigorra betetzeaz 2024ko maiatzean bukatuko dute. Kartzelan sartu beharrik ez zuen izan Ainarari, berriz, ilbeltza akaberan kendu zioten epaitegira sinatzera joateko beharra eta atzerrira bidaiatu dezake ordutik. Azkenik, Espainiako Auzitegi Nazionalean Altsasuko auziagatik adin txikiko bat epaitu zuten ilbeltzaren 13an. Epaia 15 bat egun ondoren eman zuten eta urte bateko zigorra jarri zioten. Adin txikikoa kalean dago eta ilbeltzaren 26an beteko du zigorra.


Natura Kontserbatzeko Nazioarteko Batasunak arriskuan dauden espezieen zerrendan hainbat marrazo eta marra mota sartu nahi ditu | Consumer\nNatura Kontserbatzeko Nazioarteko Batasunak arriskuan dauden espezieen zerrendan hainbat marrazo eta marra mota sartu nahi ditu\nOrganismoak uste du animalia horiek gehiegizko arrantza egiteko arriskua dutela\nNatura Kontserbatzeko Batzorde Mistoak antolatutako bileran, zientzialariek eta adituek Atlantikoaren ipar-ekialdeko eta Mediterraneoko uretan bizi diren 100 marrazo eta marra espezie ingururen egoera aztertu zuten. Genevan amaitu zen atzo, Natura Kontserbatzeko Nazioarteko Batasunaren (UICN) asmoarekin, espezie mehatxatuen “zerrenda gorrian” sartzeko.\nUICNk jakinarazpen batean adierazi zuenez, marrazoak eta arraiak “oso zaurgarriak dira gehiegizko arrantzaren aurrean, mantso garatzen diren espezieak baitira”. Hala, zientzialariek adierazi zuten marrazoen eta arraien komertzializazioak espezie horietako batzuk ia desagerrarazi zituela, beste arrain batzuk harrapatzen dituzten arrantzaleen sareek ere mehatxatzen baitituzte. Gainera, organismoak azaldu zuenez, “ur sakonetan bizi diren aleak ere abiadura izugarrian desagertzen dira”.\nDesager ez dadin, adituek proposatu dute zerrenda gorriari hiru marrazo aingeru espezie, bi marra, ur sakonetan bizi diren hiru marrazo gehiago eta kostaldeko uretan bizi diren beste bi marra gehitzea. Ipar Atlantikoko eta Mediterraneoko uretako espezie horietako batzuk ia desagertu egin ziren, eskualde horietako herrialdeek ez baitzuten babes-neurri nahikorik hartu, adituek adierazi zutenez, Europako herrialdeak kritikatu baitzituzten harrapaketak baino askoz handiagoak diren arrantza-kuotak hartzeagatik.\niraungipen marra marrazo


IRINMODO (1307-2018): HAUTESKUNDEAK ANTZUOLAN (I): 1933KO AUTONOMIA ESTATUTUAREN ERRERERENDUMA\nHAUTESKUNDEAK ANTZUOLAN (I): 1933KO AUTONOMIA ESTATUTUAREN ERRERERENDUMA\nEuskal gizartean egoera politikoek zeresan ugaria eman dute, eta gobernu nahiz ideologia alternantziak handiak izan dira historia modernoan zehar. Euretako bat euskal estatutuarekin zer ikusi dauka. Galdera da gertakari horrek Antzuolan ze eragin izan zuen jakitea. Horri erantzuteko Errepublika garaira (1931-36) jo behar dugu. Baina ezinbestean, lehenengo, testuinguru politiko-juridikoa azter dezagun.\n1931ko Konstituzioak bere 12. artikuluan esaten zuen “eskualde” batek autonomia izateko baldintza hauek bete behar zituela:\n“a) Bere udal gehienek proposatu behar dute edo, gutxienez, eskualdeko hautesle-erroldaren bi heren barne hartzen dituztenek.\nb) Eskualdeko erroldan inskribatutako hautesleen bi herenek, gutxienez, onartu behar dute Hauteskunde Legeak adierazitako prozeduraren bitartez. Plebiszitua aurkakoa izanez gero, berriro ezingo da autonomia-proposamenik egin bost urte igaro arte.\nc) Gorteek onartu behar dute…”.\nHasierako proiektuak (Lizarrako Estatutua izenez ezagutzen dena) ez zuen aurrera egin hainbat arrazoi juridiko eta politikorengatik eta, Konstituzioak ezarritako mekanismoari jarraituz, Gasteizen 1933ko abuztuaren 6an udal batzarra egin zen (Nafarroa barik).\nUdal horien gehiengo nabarmen batek onartuta\nGipuzkoan 83 alde, 2 kontra eta 4 abstentzio eta Bizkaian 115 alde eta abstentzio bakarra. Araban, berriz, ez zen hain nabarmena izan: 41 alde, 26 kontra eta 10 abstentzio–, testu berriaren alde bozkatu zuten. Testu horri "Gestoreen" Estatutua deitzen zaio Foru Aldundien Batzorde Kudeatzaileen ekimenez egin baitzen.\nOndoren, 1933ko azaroaren 5ean erreferenduma (plebiszitua) egin zen eta –gogo handiagoz edo txikiagoz– nazionalisten, errepublikanoen eta sozialisten babesa jaso zuen eta kontra tradizionalistak, eskuina eta komunistak zeuden. Jende askok parte hartu zuen.\nBitxia ere zera izan zen: indarrean zegoen hauteskunde-legearen arabera, 23 urtetik gorakoek botoa emateko eskubidea izan zuten eta Estatuan emakumeek lehen aldiz bozkatu zuten. Erreferendumean onartu ostean, beharrezkoa zen Gorteen onarpena.\nAntzuolak, erreferenduma etorri aurretik etxeko lanak eginda zeuzkan. 1931n eman zirelako lehendabiziko urratsak orduko alkatea zen Donato Lamariano Madrilera joan zenean, Euskadiko beste alkate batzuekin batera, Espainiako gobernuari Euskal Estatutua onar zezala eskatzera.\nUrratsak urrats, hasierako egitasmoak Nafarroarekin batera estatutua osatzea bazen ere (Lizarrako Estatutua), azkenean, Nafarroa barik baina, erreferenduma iritsi zen.\nHauek izan ziren emaitza harrigarriak gure herrian:\nHautesle kopurua: 774\nBeraz, ia gehiengo osoak baiezkoa eman zion Estatutuari.\nEmakumeak lehen aldiz bozkatzen. Eibar (1933)\nDena den, 1933ko azaroko hauteskundeetatik sortutako Gorteak gehienbat eskuinekoak zirenez, eta plebiszituan izandako balizko irregulartasunak eta Araban gehiengoei loturiko baldintzak ez zirela bete salatzeko tradizionalista arabarrek aurkeztu zituzten alegazioak zirela eta, izapidetze-aldia bertan behera geratu zen.\nBeste testuinguru politiko desberdin batean, 1936ko otsaileko hauteskundeetatik sortutako Gorte Nagusietan ezkerreko gehiengo sendoa zegoela, prozesuari berriro ekin zitzaion. Baina egoera berehala aldatu zen, uztailaren 18ko altxamendu militarra gertatu zen eta horrek berekin ekarri zuen azken onarpena aurreratzea, hain zuzen, 1936ko urriaren 1ean.\nNolanahi ere, alde nabariak daude 1936ko urrian azkenean onartu zen testuaren eta 1933ko plebiszituan bozkatutako testuaren artean.\nINFORMAZIO GEHIAGO: http://www.euskadi.net/emaitzak/republica/contexto_historico_referendum_e.htm


Ezker Iraultzailea - Egipto: iraultza berpiztu da erregimen militarraren aurka\nAzaroaren 18az geroztik, ehunka, milaka, gazte eta langilek Tahrir plaza okupatu dute berriro.Gazte eta langile hauek ejertzitoari aurre eginez erakutsi dute Egiptoko Iraultza ez dela bukatu eta jarraitu egin behar duela helburu demokratiko eta sozial guztiak lortu arte. Mugimendu iraultzailea geldiarazteko edozein saiakera, izan militarren eskutik, izan islamisten eskutik edo inperialismoarekin lotura duten politikarien eskutik, masek borrokaren bidez erantzungo dute kalean. Indar Armatuen Goi Batzordeak eta bere buru den Mohamed Tantaui-k mozorroa kendu dute herritar guztien aurrean. Poliziaren eta militarren errepresio basatiak ehunka hildako eta 1.500 zauritu utzi ditu. Erregimen berri onek balen eta torturen bidez erakutsi du Mubaraken diktaduraren jarraipena dela.


Espainiako ondare geologikoa | Consumer\nEspainiako ondare geologikoa\nEspainiako geodibertsitatea Europako handiena da, baina ia ez da ezagutzen eta arriskuan dago\nEuropako mendiak, Teideko sumendia, Ordesako harana, Covadongako lakuak, Ifacheko haitza… Gure herrialdeko altxor geologiko handietako batzuk dira. Baina badira beste elementu natural asko, apenas ezagutzen direnak, Espainia Europako geoaniztasun handieneko eskualde bihurtzen dutenak. Ondare hori babesten duten legeak gorabehera, zientzialariek hainbat arrisku nabarmentzen dituzte, suntsitze atzeraezina dakartenak.\nEspainiako ondare geologikoa elementu ezagunenak baino askoz zabalagoa eta anitzagoa da. Izan ere, Natur Ondareari eta Biodibertsitateari buruzko 42/2007 Legeak honela definitzen du: “zientzia-, kultura- eta/edo hezkuntza-balioa duten natur baliabide geologikoen multzoa, hala nola eraketa eta egitura geologikoak, lurraren formak, mineralak, arrokak, meteoritoak, fosilak, lurzoruak eta bestelako adierazpen geologikoak”.\nEspainiako geodibertsitatea, Geologia eta Meatzaritza Institutuko (IGME) adituen arabera, Europako garrantzitsuenetakoa da. Bere geografiako espazio txikian, penintsulan nahiz uhartean, elementu geomorfologiko, egitura tektoniko eta ia tipologia eta garai geologiko guztietako aztarnategiak nabarmentzen dira.\nGlobal Geosites proiektuak 144 Interes Geologikoko Leku eta nazioarteko garrantzia duten 20 testuinguru identifikatu ditu\nGeologia Zientzien Nazioarteko Batasunak eta Unescok abian jarritako Global Geosites proiektuak 144 Interes Geologikoko Leku (ARI) edo “geosites” eta nazioarteko garrantzia duten 20 testuinguru identifikatu ditu. Espainiako hainbat lekutako inbentarioek, zenbait autonomia barne, ARI kopuru handiko zerrendak eskaintzen dituzte. Patrigeo proiektuak IGMEk urteetan zehar Espainiako hainbat lekutan identifikatutako ARI asko biltzen ditu. Adituek diotenez, laster egingo diren ikerketek etorkizunean ARI gehiago izatea ekarriko dute.\nOndare horretako elementu batzuk oso ezagunak dira eta milaka turista erakartzen dituzte. Talde horretan daude Cuencako Hiri Sorgindua, Antequerako Torkala, Las Médulas, Pico del Teide, Ordesako bailara, Covadongako lakuak, Ifacheko Haitza, Nerjako kobazuloak eta abar luze bat.\nBeste leku batzuek aberastasun berezia dute, mundu osoko ikertzaileak erakartzeko. Baina gero eta jende gehiago erakartzen du “turismo geologikoak”, eta oso zaila da esparru horretan hautaketa egitea: Zumaiako flyschek (Gipuzkoa) milioika urteko historia geologikoa biltzen dute ondoz ondoko estratu harritsuetan; Sorbaseko arrezifeek (Almeria) Mediterraneoa lehortzen ikusi zuten, duela 5,3 milioi urte; Errioxako kobazulo fosilak (Kantabria);\nArriskuan dagoen ondare geologikoa\nEspainian natura geologikoaren kontserbazioak jarraipen desberdina du. Espainiako lehen Parke Nazionala, 1918an, Picos de Europa izan zen. Urte batzuk geroago, beste leku geologiko garrantzitsu batzuek, hala nola Covadongako aintzirak, Ordesa, Ciudad Encantada de Cuenca edo Torcal de Antequera, babes-neurri garrantzitsuak dituzte.\nImagen: Sander Hoogendoorn\nHala ere, IGMEren arduradunek diote gaur egun ondare geologikoa natura zaintzeko politiken “errauskine” dela. Erakunde zientifiko horretako adituek azpimarratzen dute intereseko lekuak suntsitzea ia beti atzeraezina dela, eta, beraz, prebentzioa eta plangintza oinarrizkoak direla.\nGeosites Proiektu Globalak toki ahulenak identifikatzeko lan egiten du. Horrela, erakundeetako arduradunek lehentasunak ezar ditzakete haiek babesteko. Aditu batzuek gogorarazi dute katalogo hori berandu irits daitekeela hondamen handia jasaten duten leku batzuetara. Laurogeiko hamarkadan, Espainiako ikerketa geologikoaren aitzindarietako batek, Emilio Elízagak, Madrilgo ARI probintziaren inbentarioa egin zuen. Gaur egun, leku horien %30 desagertu da.\nAdituek gogorarazten dute hirigintza-presioak edo herri-lanek ondare geologikoaren zati bat suntsitzen dutela, baita katalogatu baino lehen ere. Geosites Proiektu Globalak bereizten dituen 144 UTBetako batzuk arriskuan daude, haien arduradunak gogoratzen dituzte.\nGeodibertsitatea babesteko arrazoiak\nHirigintza-presioak edo herri-lanek ondare geologikoaren zati bat suntsitzen dute, baita katalogatu baino lehen ere.\nOndare geologikoaren babesa garrantzitsua da hainbat arrazoirengatik. Biodibertsitatea defendatzeko balio duten argudio berak erabil daitezke geodibertsitaterako. Balio ekologiko eta ekonomikoa nabarmena da: izaki bizidun guztien etxea izateaz gain, giza jarduerak garatzeko funtsezko baliabide naturalen iturria da. Ondare hori zaintzea guztion erantzukizuna da: hura suntsitzeak hurrengo belaunaldiak uzten ditu, haiek ezagutu eta gozatzeko aukerarik gabe.\nGeodibertsitatea ere baliabide garrantzitsua izan daiteke tokiko garapenerako. Nahikoa da ondare horri lotutako industria-jarduerak edo turismo geologiko berri baten erakarpena gogoratzea.\nBalio zientifiko handia ematen du. Prozesu geologikoek denbora asko behar dute. Espainiako egungo geodibertsitatea historia geologiko konplexu eta zabalaren emaitza da, bereziki azken 700 milioi urteetan. 42/2007 legeak azaltzen duenez, ondare geologikoari esker, “Lurraren jatorria eta bilakaera, hura moldatu duten prozesuak, iraganeko eta oraingo klimak eta paisaiak, eta bizitzaren jatorria eta bilakaera ezagutu, aztertu eta interpreta daitezke”.\nIn situ egindako ondasunez gain, ez dira ahaztu behar museoetan dauden fosil eta mineralen bildumak, kultura-, pedagogia-, dibulgazio- eta zientzia-lana betetzen dutenak.\nErakundeak gero eta gehiago jabetzen dira ondare hori kontserbatzeak duen garrantziaz. Zenbait legek balio naturalak zuzenean kudeatzen eta babesten dituzte. Natur ondareari eta biodibertsitateari buruzko legeaz gain, arau-multzo honetan sartzen dira landa-ingurunearen garapen jasangarrirako legea, Parke Nazionalen Sarearen Legea eta Espainiako Ondare Historikoarena. Autonomia-erkidegoek ere badute alderdi horiei lotutako lege-esparru zabal bat; beste lege batzuek, aldiz, lotura estua dute aberastasun geologikoaren kudeaketarekin, nahiz eta ez zuzenagoa izan.\nIkerketa geologikoa Espainian\nIGME erakunde aitzindaria da Espainiako ondare geologikoa aztertzen. Lehen ikerketa zientifikoak hirurogeita hamarreko hamarkadaren hasieran egin ziren.\nGaur egun, IGMEz gain, unibertsitate eta ikerketa-zentro askok elementu geologikoak aztertzen dituzte. Aipatzekoa da Espainiako Geologia Elkarteko Ondare Geologikoaren Batzordeak, Espainiako Geologia eta Meatzaritza Ondarea Babesteko Espainiako Elkarteak (SEDPGYM) eta Espainiako Paleontologia Elkarteko Ondare Paleontologikoaren Batzordeak egindako lana. Duela gutxi, Natura Kontserbatzeko Nazioarteko Batasunak (UICN) bere lan-agendan sartu ditu ondasun geologikoak eta geodibertsitatea.\nEspainia Europa geodiversidad-eu geológico-eu patrimonio-eu


Non gaude – Belazarte Etxea – Casa rural\nBelazarte Hernanin dago, eta Aiako Harria Parke Naturalaren barruan; hortaz, naturari lotutako jarduera ugari eskaintzen ditu, besteak beste, xendazaletasuna, trekkinga, etab. Horretaz gain, Urumea ibaia ere ondoan duenez, ur-jarduerak egiteko aukera dago, tartean piraguismoa, arrantza, etab.\nHernanin dagoenez, Euskal Herriko berezko gastronomiaz goza daiteke; esate baterako, sagardotegi-denboraldian (hots, urtarriletik apirilera bitartean), txuleta ospetsua, bakailao-tortilla eta gazta intxaurrekin dasta daitezke, baita «txotx» egin ere.\nSagardoa artisau-eran egiten tradizio handiena duten herrietako bat da Hernani. Astigarragarekin eta Usurbilekin batera, Gipuzkoako sagardotegi gehien biltzen dituen sagardotegien triangelua osatzen du. Udalerrian, era horretako hamar bat establezimendu daude. Sagardotegi-denboraldian, jende asko etortzen da herriko sagardotegietara, bai Gipuzkoako beste herri batzuetatik, bai inguruko beste probintzietakoetatik. Jende horri guztiari esker, Hernaniko alde zaharreko tabernetan giro handia izaten da denboraldiko asteburuetan.\nDonostia (San Sebastián) da zonaldearen ardatza, eta hortik datorkio izena. Komunikazio-sare ona du, eta, hari esker, bizkor irits daiteke Gipuzkoako hiriburura eskualdeko edozein tokitatik. Donostia, gainera, kokaleku pribilegiatua da duen naturagatik. Turistak batez ere Ondarreta, Gros eta Kontxako hondartzetara joaten dira. Hala ere, aipatzekoak dira, baita ere, hiriburua inguratzen duen natura- eta landa-gerrikoa: Aiako Harria Parke Naturala, Jaizkibel, Igeldo mendia, Ulia, etab. Hainbat toki eta jarduera xarmagarri eskaintzen dizkie eskualdera datozenei, besteak beste, Alde Zaharretik, Kontxatik eta arrantzale-portutik paseatzea eta Pasai Donibanera edo Lezora joatea.\nNagusiki landa-herria da, eta barnealdean dago, Oiartzun ibaiaren bidean. Inguruetan, monumentu megalitiko ugari daude, baita erromatarren garaiko meategiak ere, esaterako, Arditurrikoak, balio arkeologiko handikoak, Euskal Herriko zaharrenak direla esaten baita. Oiartzundik irten eta Lesakarantz edo Artikutzarantz, Aiako Harria Parke Naturalera iristen da. Eremu malkartsua da, 6.100 bat hektareakoa, eta mendigune granitiko bat du, Euskal Herri osoan bakarra. Inguru osoan errekak eta ur-jauziak daude, tartean Aiztondokoa, ikusgarria benetan, 100 metroko altuera baitu. Eremu osoan pago eta haritz ugari daude, baina fauna interesgarriagoa da: izokin arrunta, muturluze piriniotarra, bisoi europarra, orkatza, basakatua, saia, arrano txikia, sai zuria eta mirotza. Nabarmentzekoa da mokolodia, Euskal Herri osoan eremu honetan bakarrik baitago.


Zarataren arloko Foru Ekintza Plana\nBizkaiko Foru Aldundiak, kutsadura akustikoaren eta soinu-paisaien kudeaketaren arloan dituen eskumenen barruan, Lurralde osoan aplikatu beharreko jarduketak zehaztu ditu «Bizkaiko Soinu Estrategia» delakoan, toki administrazioei laguntzeko asmoz.\nGizakiak komunikatzeko duen funtsezko modua da soinua, inguruarekin harremanetan izatea ahalbidetzen diguna eta bertan jazotzen diren gertaerei eta jarduerei buruzko informazioa ematen diguna. Egoera horretan, zaindu beharreko balioa izan daitezke soinuak.\nZarata, aldiz, soinu kutsagarritzat hartuta, giza jardueraren azpiproduktutzat jo daiteke:\n• Soinu maila handia jasotzen duenak ez du beti soinu hori kutsadura akustiko gisa hautematen. Hala ere, Munduko Osasun Erakundeak berriki plazaratu dituen argitalpenetan agerian gelditu denez, zaratak eragin txarra du osasunean, gehienbat garraio azpiegiturek eta industri instalazioek eragindakoa.\n• Herritarrok ez gara agente pasiboak, hartzaile gisa funtzionatzen dugu, baina agente aktibo gisa ere bai. Izan ere, gure bizitzako ohiturek gure inguruko soinu-giroan dute eragina.\n• Lurralde kudeaketaren ereduarekin zuzenean lotutako kutsadura da, eta eragina du, besteak beste, honako hauetan: mugikortasuna, lurraren erabilera, osasuna eta bizi-kalitatea, espazio publikoa, jarduera ekonomikoak, aisialdia, etab.\nErronka da Bizkaiko Lurralde Historikoko kutsadura akustikoaren eta soinu-paisaien kudeaketa, Lurralde Historikoan elkarrekin baitaude biztanle dentsitate handiko eta industria ugariko eskualdeak, landa eremuak, natura-guneak, garraio azpiegitura handiak eta itsasbazterreko eremuak. Aniztasun horrek biderkatu egiten ditu Bizkaiko Lurralde Historikoak eskariei aurre egiteko dituen gaitasunak, baina erronka da dinamika ekonomikoaren eta mugikortasunaren kudeaketan, baita erabilera eta jarduera bakoitzak baliabideen eta kalitate-estandarren aldetik dituen eskakizunak betetzean ere.\nLegegintzaren arloan, Zaratari buruzko 37/2007 Legea dugu Estatuan zarata kudeatzeko dinamika berria markatu duen mugarria. Giroko zarataren ebaluazioari eta kudeaketari buruzko 2002/49/2002 Europako Zuzentaraua gure ordenamendura ekartzeko helburuarekin onetsi zen, eta, gainera, kutsadura akustikoa prebenitu, zaindu eta murrizteko beste alderdi gehigarri batzuk garatu eta horiek giza osasunean, ondasunetan edo ingurumenean izan ditzaketen kalteak murrizten ditu.\nEuskadiri dagokionez, kutsadura akustikoari buruzko urriaren 16ko 213/2012 Dekretua izan da gertaera nagusia. Dekretu horren ezaugarri berritzaileenetako bat honako hau da: hiriko bizitegi-lurzoruko jarduera berrietan aplikatu beharreko gutxieneko eskakizun akustikoak zehaztea, zarata alboko lokaletara transmititzen den kasuetarako.\nGainera, dekretuak aireko zarataren eta eraginen isolamendu-balio batzuk zehazten ditu, eta horien kontrola eta egiaztapena jardueraren proiektu fasean egon behar dira. Horrela, lege-eremua ematen zaie toki administrazioek eta Bizkaiko Foru Aldundiak kutsadura akustikoaren kudeaketaren arloan azken hamarkadetan egin duten lanari. Foru Aldundiko hainbat sail aritu dira horretan, baina batez ere Herri Lan eta Garraio Saila eta Ingurumen Saila.\nBizkairako Plan bat\nBizkaia 21 Egitasmoaren edo Garapen Iraunkorrerako Foru Estrategiaren baitan kokatzen den «Bizkaiko soinu kalitatea hobetzeko 2013-2017 estrategia»ren bidez, datozen urteetan Bizkaiko soinu-kalitatea hobetzeko garatu behar diren jarduketak zehaztu ditu Foru Aldundiak, hiru helburu argirekin: (1) Bizkaia soinu-bikaintasunerako lurralde bihurtzea, herritarrak eta administrazioak kontzientziatuz; (2) soinua Foru Aldundiaren politika guztiak baldintzatzen dituen aldagaia izatea; eta (3) Bizkaian kutsadura akustikoa kudeatzeko kultura komun bat eta «egiteko era» bat sortzea.\nBesteak beste, honako neurri hauek jasotzen ditu planak, 6 jarduketa ildotan multzokatuta:\n• foroak, lan-mahaiak… eta segimendu batzorde bat sortzea instituzioen arteko koordinazioa eta ezagutza sustatzeko.\n• teknologia berriak erabiltzea datuak trukatzeko, kutsadura akustikoaren kudeaketarako euskarri gisa, toki administrazioei laguntzeko eta prozesu guztiei koherentzia emateko.\n• gida teknikoak eta prozedurazkoak garatzea kutsadura akustikoaren alderdiak kudeatzeko eta ingurumenaren gaineko eraginaren ebaluazioan integratzeko; eta Bizkaiko administrazioetako teknikarien eta beste profesional batzuen prestakuntza hobetzeko beste neurri batzuk.\n• herritarren informazioa eta kontzientziazioa hobetzeko dibulgazio neurriak, kutsadura akustikoaren kudeaketa prozesuan integratzeko bide gisa.\n• balio naturala edo kulturala duten soinu-paisaiak zaintzeko ekimenak garatzea (zarataren kontrako babes berezia behar duten natura-guneak eta jatorri naturaleko soinuen erreserbak identifikatzea, Bizkaian zaindu eta balioetsi beharreko soinuen inbentarioa egitea…).\n• eremu sentikorrak kutsadura akustikotik babestea foru eskumeneko garraio azpiegituren inguruan eta horretarako teknikarik onenak bilatzea.\n• foru eskumeneko garraio azpiegiturek sortzen duten kutsadura akustikoaren segimendua egitea, Bizkaiko Azpiegituren Soinua Aztertzeko Tresna garatuz eta eguneratuz.\nKUTSADURA AKUSTIKOAREN KUDEAKETARI BURUZKO PLAN ESTRATEGIKOA\nBizkaiko Foru Aldundiak «Bizkaiko soinu kalitatea hobetzeko 2013-2017 estrategia» onetsi du. Agiri horretan Bizkaiko Foru Aldundiak garatuko dituen jarduketa zehatzak jasotzen dira, betiere kutsadura akustikoa kudeatzeko eta balio soinuak zaintzeko helburuarekin.\nBizkaiko Foru Aldundiak arlo honetan dituen eskumenen markoak berekin dakar aldundiaren zenbait sailek gai honi buruzko jarduketa zehatzak garatu beharra, bereziki Ingurumen Sailak eta Herri Lan eta Garraio Sailak, dimentsio akustikoa zeharkako izaera duen ingurumen aldagaia delako.\nPlanifikazio estrategiko hori Bizkaia 21 Programaren barruan txertatzen da, Lurralde Historikoaren eta haren udalerrien garapen iraunkorreko foru estrategiaren barruan, hain zuzen ere. Estrategia horren xedea da Lurralde Historikoko jarduketen eta politiken garapena koordinatzea eta sustatzea, Bizkaiko kalitate akustikoa hobetzeko, betiere Bizkaiko Foru Aldundiak dituen eskumenen markoan. Horrela bada, foru erakundea erreferentziazko agente bihurtuko da Bizkaiko bestelako administrazioei eta agenteei begira.\nBizkaiko Lurralde Historikoaren kutsadura akustikoa eta soinu paisaiak kudeatzeko zeregina erronka bat da, nahiko eremu txikian askotariko erabilerak eta jarduketak egon behar baitira. Izan ere, Lurralde Historikoan elkartzen eta biltzen dira biztanle eta industria aldetik oso trinkoak diren eremuak, landa guneak, natur eremuak, garraio azpiegitura handiak eta itsasertz zabala. Dibertsitate horrek Bizkaiko Lurralde Historikoak eskari desberdinei erantzuteko dituen gaitasunak biderkatzen ditu, baina erronka bat da dinamika ekonomikoa eta mugikortasunaren arlokoa kudeatzeko orduan, bai eta erabilera eta jarduera desberdin horietako bakoitzak behar dituen baliabideak eta kalitate estandarrak bermatzeko orduan ere.


Bertsoa eta dantza uztarrian — dantzan.eus\nHemen zaude: Hasiera › Hemeroteka › Bertsoa eta dantza uztarrian\nBertsoa eta dantza uztarrian\n‘Upeletan erronka’ ikuskizuna eskainiko dute gaur arratsaldean herriko Gorosarri plazan\nIzenburuak aditzera ematen duenez, sagardotegi batean gertatzen da Upeletan erronka. Sagardotegian bi koadrila elkartzen dira eta bien artean lehia edo erronka bat sortzen da. Koadrila horien gidari izango dira Anjel Mari Peñagarikano eta Andoni Egaña bertsolariak. Zein baino zeinek ahoberokeria handiagoak jaurtiko ditu eta, elkarrekin mokoka aritzeko aitzakia gehiegirik behar ez dutenez, bertso saio dotorea eskainiko dute.\nBestalde, arestian aipatu bezala, ikuskizun honetan bertsoak eta dantza uztartzen dira eta, bertsolariek talde bien arteko erronka kantuz irudikatzen baldin badute, dantzariek dantzen bitartez egingo dute gauza bera adierazteko ahalegina. Laxok dantza taldeko kideak ere nor baino nor gehiago arituko dira, beraz. Gainera, trebetasun handiko dantzariak dira, Euskal Herriko txapeldun izandako lau dantzari trebe: Kimetz Larrañaga, Iban Agote, Jon Maya eta Oier Imaz.\nDantza motei dagokienez, arin-arina, fandangoa eta banakoa tartekatuko dituzte besteak beste. Hala ere, ikuskizun honetara moldatzeko berritasunez jantzi dituzte dantza mota horiek guztiak. Azkenik, Ansorregi eta Larrañaga trikitilariek girotuko dute sagardotegiko saio hori.\nUpeletan erronka-k Euskal folklorearen hiru elementu (bertsoa, dantza eta trikitia) aldi berean uztartzen dituen ikuskizuna izanik, San Pedro jaietarako oso egokia izan zitekeela pentsatu zuten Eskoriatzako Jai Batzordekoek, eta bi aldiz pentsatu gabe jarri ei ziren eurekin harremanetan: «Zerbait originala ekarri nahi genuen, baina aldi berean kutsu herrikoia izango zuen zerbait. Eta talde honen berri jakin genuenean oso aproposa iruditu zitzaigun. Espero dugu harrera ona izango duela gure herrian», azaldu digu Arantxa Unzuetak, Jai Batzordeko kideak.\nEuskal Jaia igandean\nBaina, San Pedro jaietan sagardo kontuak gaur bakarrik ez, datorren igandean, uztailak 1, ospatuko den Euskal Jaian ere nahi adina sagardo probatzeko aukera izango da. Goiz osoan sagardo kupelak eta talogileak izango dira herriko plazan.\nGiro herrikoia izaten da egun horretan. Herritarrak baserritar itxuran janzten dira eta euskal giroan igarotzen dute jaietako azken egun hau. Txalapartariak eta trikitilariak ere izaten dira jaia girotzen. Eguerdian, berriz, plazan bazkaria egingo dute eta sagardotegi giroa izanik, bazkaltzeko ere sagardotegietako menua izango da: plazan bertan parrilan erreko diren txuletak, intxaurrak, gazta eta irasagarra. Iaz bezala, aurten ere 400 bat lagun elkartzea espero dute antolatzaileek.\n‘Liñu dantzaren estanpa’\nBestalde, eta jaietako kutsu herrikoia sendotu nahian, aurten Liñu dantzaren estanpa berreskuratuko dute eskoriatzarrek. Isabel Guridik, Museoko arduradunak azaldu digunez, «gerra aurrean, Eskoriatzan egiten zen horrelako estanpa bat, Liñu Dantza izenekoa. Orduko Dantzari Txikiña taldeak irudikatzen zuen dantza hori. Beraz, aspaldikoa den estanpa hori berreskuratu nahian herriko talde batek estanpa hori irudikatuko du. Horretarako , Eskoriatzako Museo Eskolan dauden hainbat tresnaz baliatuko dira eta garai hartako koplak ere kantatuko dituzte. Liñu-dantza, berriz, Kriskitin Elorrioko dantza taldeak egingo du. Alardea eta Errebonbiloak eskainiko dituzte herriko plazan eta, ondoren, Gorosarri plazan izango da Liñu danztaren Estanpa.\nHorren guztiaren osagarri, Liñutik ehuna lortu arte, ehun lan izenburupean erakusketa monografikoa ere prestatu du Museo Eskolak jai hauetarako.


Botoa nori eta zertarako (I) | Etikarte\nBotoa nori eta zertarako (I)\nPublicado en marzo 30, 2015 por etikarte\nBotoa emateko askatasuna baldintza jakin batzuetan gauzatzen da beti. Baita demokrazian ere. Baldintza sozial, ekonomiko eta juridikoek zuzeneko eragina dute pertsona bakoitzaren parte hartzeko aukeretan eta beroriek askatasunez erabiltzeko herritarrak duen segurtasunean. Demokraziaren kalitatea, parte batean behintzat, hobeak edo okerragoak izan daitezkeen baldintza horien mende dago. Ikuspegi horretatik esan daiteke gure herrietan hurrengo hilabeteotan biziko ditugun hauteskunde prozesuak beste garai batzuetan baino baldintza hobeetan egikarituko direla, aldi haietan, izan ere, mehatxu kriminalen beldurrak eta aukera politiko jakin batzuk kanpora uzteak oso ondorio negatiboak izan zituzten botoa askatasunez aukeratu ahal izateko.\nGaur egungo egoera dezentez hobea izanik ere, hauteskundeetan parte hartzeko baldintza formalei dagokienez, oraindik badira hainbat gizarte-baldintza herritarren parte-hartze demokratiko, aske, jakitun eta arduratsuan eragin kaltegarria izan dezaketenak. Ondorengo hauek nabarmendu daitezke horien artean:\nEztabaida ekonomiko, kultural eta politikoa baldintza publiko jakin batzuetan gertatzen da beti. Bada baldintza publiko horiek errotik ari dira aldatzen informazio sistema berriak direla medio, horrela, komunikatzeko aukera berriak sortu dira, baina baita inkomunikatzeko Luxuzko urbanizazioetako jendeak eta auzo lokaztuetako kolektibo baztertuak komunikatuta egon daitezkeen bezala (hiri berekoak direlako eta antzeko eskuko telefonoak dituztelako) eta, aldi berean, guztiz inkomunikatuta (mundu desberdinetan bizi baitira), halaxe, egunkari edo telebista-kanal desberdinetatik informatzen diren herritarrak komunikatuta bezain inkomunikatuta egon daitezke. Begi bistakoa da hori egunkari bakarra irakurtzen duten edo kanal bakarra ikusten duten pertsonen kasuan, komunikabide horien WEB orrietara jotzen baitu hainbat eta hainbat herritarrek politikaz informatzeko. Gure gizartean gehien kontsumitzen diren medioen editorialen ideologizazio alderdikoi nabarmenak zeharo zaildu lezake “ondasun erkideari” interesatzen zaion pertzepzioa –eta eraikuntza–, herritar guztien erantzukizuna den eztabaida eta erabaki demokratikoan.\nKomunikazio sistema berrien erabileran “gizarte sare” pribatiboak sortzen dira (intramundu modukoak); berorien barruan, taldeak eratzen eta antolatzen dira, on egiteko askotan, baina baita gaitz egiteko ere. Hori dela eta, komunikazio sare berrien erabileraren mugak zalantzan jarri dira eta komunikazio guztiak –telefonoak eta posta barne– zaintzea eta zelatatzea ahalbidetzen duten teknologiak garatu dituzte. Zelatatze prozesu horien kudeaketak eta komunikabideek informazio horiek eztabaida politikoan erabiltzeak iritzi publikoa manipulatzea eragin dezakete, herritarren botoa maltzurki baldintza lezakeen gizarte giroa sortuz. Ustelkeria, xantaiak edo ERE iruzurtiak bezalako gai oso larriei buruzko zenbait eztabaidatako estiloa badirudi gehiago oinarritzen dela “eta hik gehiago” bezalakoetan, “ondasun erkideak” eskatzen duen egia bilatu eta argitara ateratzeko espirituan baino.\nPrentsaren eta telebista-kanalen mendekotasun alderdikoi aipagarriari Justizia administratzeko antolakuntza erantsi behar zaio, arlo horretako arduradun handienak Estatuko herri ordezkaritzaren ganbaretako indar erlazio politikoen arabera izendatzen baitira, neurri handi batean. Demokrazia finkatu batean Justiziaren administrazioak autonomoa izan behar luke eta beste interes batzuen interferentziak ez du batere laguntzen alderdien finantzaketako irregulartasunak edo funts publikoen kudeaketaren ingurukoak (EREak, Herri Lanak…) bezalako gaiei buruzko eztabaida publiko zentzuzkoak aurrera eramaten, garrantzi handiko gaiak baitira horiek herritar guztien askatasuna solidarioki aldezteko eta berorien Justiziarako eskubidea babesteko.\nArazo horien guztien aurrean, euren programa politikoa eskaintzen duten buruzagiek dei egiten diote boto-emaileari, behin eta berriro, haien hitzetan fida dadin. Baina deigarria gertatzen da, era berean, ez dagoela iraganean gobernuan egondako alderdietako lider bakar bat ere bere agintepean gertatukoen ardura bere gain hartzen duenik, edota egin behar lukeen autokritika egiten duenik. Entzuten den bakarra da “besteak” direla gaitz guztien errudun. Hain zuzen ere, testuinguru horretan ari dira sortzen lider berriak, kutsatu gabe daudela diotenak eta garbitasun osoz jardutea agintzen dutenak. Horiek ere herritarren konfiantza eskatzen dute: herriaren borondatea zintzo errespetatuko dutela horretarako boterea ematen bazaie. Agertoki hori ez da, ordea, onena askatasuna demokratikoki egikaritzeko. Demokraziaren oinarria ez da gizarteak botere politikoa (edo ekonomikoa, kulturulara edo erlijiosoa) egikaritzen dutenengan konfiantza izatea; aldiz, legegintzako, justiziako eta gobernuko erakundeak haien eraginpeko herritarren artean dagoen konfiantzatik jaio behar dute. Elkarren arteko konfiantza partekatu hori da gaur egun krisian dagoena, eta egoera horretatik espiritu totalitarioko liderretara jotzeko tentazioak sor litezke.\nAdierazitako arazoak gainditzeko motor printzipala pertsona bakoitzaren konpromisoa da. Beste ezeren aurretik, kritika egiatia eta zuzena helburu duen eztabaida eskatu behar da, bai iraganari buruz eta bai etorkizuneko proposamenei dagokienez.\nEsta entrada fue publicada en Hauteskundeak, Prentsa artikuluak por etikarte. Guarda el enlace permanente.


Plastikozkoa . Deia, Noticias de Bizkaia\nRikardo. Arregi - Miércoles, 11 de Abril de 2018 - Actualizado a las 06:00h\nPLASTIKOZKO irlarena noizbehinka ateratzen den albistea da. Ezaguna da kontua: Ozeano Barean, Hawaii eta Kalifornia artean, badago plastikozko irla eskerga bat, itsaslasterren mugimenduak direla eta, puntu horretan biltzen baitira munduko biztanle arduragabeek itsasora botatako plastikoetako asko. Azken ikerketen arabera, irlaren tamaina etengabe handitzen ari da: gaur egun 1,6 milioi kilometro koadro, hiru Frantzia gutxi gorabehera. Norbaitek pentsa dezake botatako plastiko guztia leku bakar batean kontzentraturik egoteak abantailak dituela kontrolatu ahal izateko, baina egia dena da itsaso guzti-guztietan gero eta plastiko gehiago dagoela.\nOrain arte ikerlariek uste bazuten ere plastikozko irla hori geldirik zegoela, ez zela gehiegi mugitzen, azken azterketek erakutsi dute irla ibiltari samar dela. Ez nahikoa, nire ustez. Irla Los Anglesen aurrean agertuko balitz, geroago Hawaii inguruan, hurrengoan Sidney parean, eta horrela hasiz gero, beranduago Karibe itsasoan edo Kantauri itsasoan, agian, behardada, ez da seguru, munduko biztanleak gehiago arduratuko lirateke. Oraingoz urrunegi dago eta, harritzekoa dena, ez da dokumental askorik egin arazoaz. Vicente Luis Mora-ren azken eleberrian,Fred Cabeza de Vaca izenekoan, zerbait misteriotsua ari da gertatzen plastikozko irla horretan, ezkutuan mantendu behar den zerbait;ez dut gehiago kontatuko.\nLaster plastikozko boltsak debekatuko dituzte hemen eta hedabideetan kon-tzientzia ekologikoa sustatzeko beste kanpaina bat izango dugu. Dena den, uste dut jende gehienari ekologia eta abar ez zaiola gehiegi axola. Ezta gobernuei ere, jakina, bestela ez lituzkete erraustegiak, autobideak eta trenbide lasterrak eraikiko, festa eternala izango balitz bezala. Uste dugu apokalipsi ekologikoa iristean gu ez garela hemen egongo (seme-alabei eta bilobei buruzko kezka ahula iruditzen zait argudio moduan), eta ez gara konturatzen apokalipsia aspaldian hasi zela: hondamendi eta eskandalu handirik gabe, isila eta geldoa, baina geldiezina ziur aski.


Energia motak - Bidane :)\nMugimendua eta abiadura\nEnergia hidraulikoa berriztagarria da, iturri naturaletatik sortzen den energia erabiltzen duelako., altuera handi batetik erortzen utziko da turbina baten gainera, eta turbina horrek, jiratzean, elektrizitatea sortuko du. Zentral hidraulikoak presetako ur-jauzietan jartzen dira.\nHorregatik, beti utzi behar da gutxieneko ur-isuri bat. Gainera, ibaiaren behealdeko uren kalitatea ere asko pobretzen da. Mendietatik datozen sedimentuak ez dira behealdera pasatzen, eta uretan disolbatutako oxigeno-maila ere asko txikitzen da.\nDena den, presek izugarri aldatzen dute inguruko ekologia. Eta ez hori bakarrik. Ibaian gora, milaka metro koadro urpean geratzen dira. Toki horietako hainbat eta pertsonak beren etxe eta bizibideak bertan behera utzi eta alde egin behar izaten dute, eta herriak urpean geratzen dira.\nEnergia gisa elektrizitatea erabiltzeak abantaila asko ditu. Horien artean, garraiatzeko edota gure etxean erabiltzeko oso garbia eta erraza izatearena.


Aurten Baleapop festibala donibane Lohizunen iraganen da | Aurten Baleapop festibala donibane Lohizunen iraganen da – iparraldekohitza\nAurten Baleapop festibala donibane Lohizunen iraganen da\nBaleapop festibalaren 5. edizio ospatuko da aurten abuztuaren 6etik 10era\nLehen lau edizioak Getari eta Bidarte artean egin ostean, gunez aldatzea erabaki dute eta Donibane Lohizuneko Dukontenia parkera joanen dira\nBaleapop festibalaren 4. edizioa. / Baleapop\nMusika eta arte garaikidean murgildutako artista desberdinez osatua den Moï Moï kolektiboa eta Nabie produkzio agentziak antolaturik Baleapop festibalaren bostgarren edizio ospatu da aurten Donibane Lohizunen. “Edizio berria, leku berria, ekitaldi goxo eta harrigarri bat pasatzeko asmoz” adierazi dute antolatzaileek. Gune berri bat baina helburu berdinekin jarraitzen dutela nabarmendu dute, “soinuzko eta plastikozko ospakizun bat elgarrekin banatzea”.\nEuskal Herriko zein kanpoko artistak gonbidatuak dira, nahiz eta beraien helburua ez izan talde “ezagunak” ekarraraztea baina bai urtean zehar ikusten diren taldeak ezagutaraztea. Musikaz gain, erakusketak, ikusentzunezkoa edota eszenografia desberdinak izanen dira. Eskaintza zabal bat adin guziko jendearentzat.\nBaleapop festibaleko antolatzaileak, laguntzaile bila dira. Baleapop-eko “familian parte hartu” nahi duenak, festibala barrutik ezagutu nahi duenak edota sinpleki, esku kolpe bat eman nahi duenak izen ematea egin beharko du utzailaren 15a aitzin, formulario bat betez.\nHiru gune desberdin\nBaleapop festibala aurten Donibane Lohizuneko Dukontenia parkean iraganen da. Hitzordu nagusiak Dukontenian izan diren arrean, Kexiloa salan eta merkatuan ere eskaintza desberdinak proposatuko dituzte.\nZuzenekoa, erakusketak, instalazio eta eszenografia, adin guzietako animazio mota desberdinak -liburutegia, haurren jolasak…- Dukontenia parkean izanen dira. Kexiloa sala, “diskoteka handi bat bilakaraziko dute” gau batez eta merkatuan bertako dendariek proposaturik, aperitifa eta pintxoak izanen dira.\nUsopop Balepop festibala ondoren sortu zen hau ere Lapurdin, kostaldearen eta barnealdearen arteko harremanak garatzeko asmoz, eta baita belaunaldien arteko kideak elkar ezagutarazteko ere. Saran iragaiten da festibala. Musikaz gain, agertokia berari ere garrantzi handia ematen diote, aurtengo edizioan, Sarako usategiak, Santa Katalina kapera eta herriko parkea bisitatuko dituzte.\nBurdinaren izerdi gorria


aniztasuna euskaraz: 2013.11\nZentzumenak lantzen ari gara eta laguntzeko ZENTZUMENAK sakatu ezkero, lapecerako hontzaren azalpen eta ariketak topatuko dituzu. Helburua hitzaldia prestatzea da (gogoratu ahozko azalpenaren egitura). Animo eta ekin lanari!\nPublicado por ainhoa basterra en 12:09 2 comentarios:\nAittu ipuinek helbidea aldatu dute\nAittu-ko ipuinek helbidea aldatu dute. Loturen atalean ikusten duzuenez, jada ez da aittu.com baizik eta aittu.net. Ipuin gehiago ditu orain gainera!\nMila esker Pako abisua pasatzeagatik\nPublicado por ainhoa basterra en 16:05 1 comentario:\nPertzepzioa, zientzia eta hezkuntza\nAtzo Euskalduna Jauregian Dr.Beau Lottoren hitzaldia entzun eta ikusteko aukera izan genuen.\nZientzilari, teknologian aditu, enpresari hoien guztien artean pixkat arraroa zen nire burua bertan ikustea baina interesgarria iruditu zitzaidan hezkuntza sistemari buruz esan zituenak. Zientzian bokazio falta dagoela eta gazteak zientziara urbiltzeko zer egin galdetu zioten. Erantzuna, gure hezkuntza sisteman umea jakintzak almazenatzera bideratu beharrean, umea galderak egitera bideratu behar dugula.\nDr. Beau Lotto, pertzepzioaren ikerketan aditua den neuro-zientzialari ospetsua da. Lottolab-en sortzailea da, Londres-eko Zientzien Museoankokatuta dagoen arte estudio eta zientzia laborategi baten nahasketa, non beste ikertzaile eta artistekin lan egiten duen. Bere ikerketekin, pertsonak haien inguruari buruz duten perzeptzioa eraldatzeko estimulatzen ditu.\nUmeak erleen pertzepzioari buruzko esperimentua egiten.\nPublicado por ainhoa basterra en 11:51 No hay comentarios:\nEtiquetas: Guztiontzako eskola, zientzia eta teknologia\nARCO biderketarako giltzak\nBiderketa taulak ikasteko ARCOren plastikozko giltzak erabili ditut asteburu honetan. Biderkatzeko taulekin zailtasunak dituztenentzat oso aproposak dira. adrada.es sakatu eta informazio gehiago eskuratu ahal izango duzue.\nGiltza bakoitzean taula bat ikasten da eta atzekaldean zuzentzailea dago. Soka bat dago giltzaren goikaldeko muturrean eta biderketak egin ahala soka gurutzatzen doa atzekaldean marrazki bat eginez. Marrazki hori giltzak atzekaldean erliebean duen marrazkiarekin bat badator tabla ondo eginda dagoelako da.\nBatuketa tablak ere badaude.\nPublicado por ainhoa basterra en 16:43 No hay comentarios:


Joan Vollmer - Wikipedia, entziklopedia askea.\nJoan Vollmer (Loudonville, New York, AEB, 1923ko otsailaren 4a - Mexiko Hiria, Mexiko, 1951ko irailaren 6a) Beat belaunaldiak hasieran izan zuen emakumerik garrantzitsuena izan zen. William Burroughsekin bikote harremana izan zen 1946 eta 1951 artean.\nNew York, 1923ko otsailaren 4a\nMexiko Hiria, 1951ko irailaren 6a (28 urte)\nWilliam Burroughs (1946 - 1951ko irailaren 6a)\nWilliam S. Burroughs, Jr. (en)\n1.1 Ihesa Burroughsekin batera\n1.3 Burroughsen adierazpenak heriotzaren inguruan\n1.4 Heriotzaren eragina Beat belaunaldian\nIhesa Burroughsekin bateraAldatu\n1950an, Joan Vollmer eta William Burroughs Mexikora iritsi ziren, Burroughsek Louisianan betetzeke zeukan kartzela zigorretik ihesi. Ordurako banantzekotan omen ziren. Vollmer anfetaminak uzten ari zen, alkoholaren “laguntzaz”; Burroughs, aldiz, heroinarik ezean, Benzedrina neurriz kanpo hartzen hasi zen.\n1951ko irailaren 6an, Mexiko Hirian, bikoteak asko edan ondoren, William S. Burroughs idazleak Joan Vollmer emaztea hil zuen buruan tiroa jota. Burroughsek poliziari emandako lehen bertsioaren arabera, festa batean zeudela bikoteak Gilen Tellena egitea erabaki zuen. Sagarraren ordez edalontzi bete whisky jarri omen zuen emaztearen buru gainean. Baleztaren ordez, berriz, 38 kalibreko errebolberra erabili zuen, eta itua jo beharrean Joanen burua zulatu zuen.\nBurroughsen adierazpenak heriotzaren inguruanAldatu\nBurroughsen beraren hitzetan, nolabaiteko etekina atera zion gertaerari: “Joanen heriotzarengatik ez balitz sekula idazle ez nintzatekeela izango ondorioztatu behar izan dut, tamalez (...) Joanen heriotzak inbaditzailearekin, Espiritu Zatarrarekin, harremanetan jarri ninduen, bizi osoko gatazka batean sartu ninduen, eta handik irteteko aukera bakarra idaztea nuen”, 1953an idatzi eta 1985ean argitaratu zuen Queer nobelaren hitzaurrean jaso zuenez.\nHeriotzaren eragina Beat belaunaldianAldatu\nBrenda Knightek zera idatzi zuen hari buruz The women of the Beat Generation lanean: “Joan Vollmer William Burroughs funtsezkoa izan zen Beat iraultzaren sorreran; izan ere, Beat motorra abiarazi zuen erregaia Joanek ekarri zuen, mezenas zein musa gisa. New Yorken zeukan apartamentua Beat belaunaldia eratzeko funtsezko rola jokatu zuten hainbat pertsonaren bilgune izan zen; (...) oso azkarra eta filosofian nahiz literaturan aditua, Beat idazle nagusien, Allen Ginsberg, Jack Kerouac eta Billen Burroughs adimenari punta atera zion zorroztarria izan zen Joan. Taldeko kide zoliena zen eta haren izaera irmo eta ausartak Beat belaunaldia sentsibilitate berri baterantz bultzatu zuen”.\nLeela Ginelle kazetari eta antzerkigilearen hitzetan, Joan Vollmer “Burroughsen historiako oin-ohar xelebre bat besterik ez da orain”.\n↑ a b c d e f Irazustabarrena, Nagore. (2016-05-15). «Musa hiltzea merezi izan zuen?» Argia CC-BY-SA lizentzia.


Baztan. Hamabortz herri batean | Gizartea | Berria\nHainbat herritar oinez, maskarak jantzita, atzo, Elizondon. JAGOBA MANTEROLA / FOKU Tamaina handiagoan ikusi\n«Hasieran erran zuten Baztan osoa udalerri gisa hartuko zutela, gero herrika, gero berriro erran zuten udalerri moduan, eta azkenean gelditu gara herrietan». Mari Jose Iturralde Elizondon bizi da (Nafarroa), eta ederki aski azaldu du Espainiako Gobernuak paseora eta kirola egitera ateratzeko baimena eman zuenetik eskualdean izan duten nahastea: «Irizpidea aldatu dute lau aldiz behintzat». INEren 2019ko datuen arabera, 7.777 biztanle ditu Baztan udalerriak. Udalerria bera, ordea, hamabortz herriz osatua dago —eskualde bat da, funtsean—, eta herri guziak dira 5.000 biztanletik beheitikoak, herriburu funtzioa duen Elizondo barne. Espainiako legea herri bakoitzari edo udalerriari aplikatu, beraz, badago aldea: udalerri gisa hartuta, goizetan eta gauetan soilik ateratzeko baimena lukete herritarrek; herrika antolatuta, ordea, egun osoan. Udalak herrikako banaketa eskatu zuen, eta salatu izan du Espainiako Gobernuko ordezkaritzak ez dituela euren eskariak kontuan hartu. Lau aldiz irizpidea aldatuta, noraezean ibili dira herritarrak, Iturralderen hitzetan: «Egunean berean jakiten genituen aldaketak, eta, orduan, horren arabera egin dugu». Herriak hartu zituzten azkenean erreferentzia gisa, eta, beraz, kirola egun osoan edozein ordutan egin dezakete baztandarrek, baina norbere herritik atera gabe. Detaileak laster lausotu dira, dena den, Nafarroan libre baita orain probintziaren barnean herri batetik bertzera joatea: «Orain ateratzen ahal gara herri batetik bertzera».\nEuria goian-behean ari zuen atzo Elizondon, halere, eta jende guti ageri zen goizean zein eguerdian paseoan. Herri barnean erosketak egiten batzuk, aterkia eskuan hartuta. «Ostatuek erran dute maiatzaren 25era arte ez dutela irekiko», dio plazatik oinez doan bikote batek. Ingurura begiratuta, halakoxea da panorama: plaza ondoko karrikako ostatu guziak hetsiak dira, eta terrazako mahai eta aulkiak kanpoan dituzte, baina aulkiak mahaien kontra beheititurik, itxiak diren seinale.\n«Gaur ireki nahi genuen, baina aterperik gabeko terraza dugu, eta, eguraldi honekin, ez dugu irekiko», azaldu du Jose Miguel Gonzalez Iribarrenek, Elizondoko Casino ostatuaren jabeak. Eta, hark bezala, hala dute terraza inguruko ostatu gehienek ere: euripean, blai. Gonzalezek argitu du, halere, batzuek erabaki dutela hurrengo fasera arte ez irekitzea. Eguzkiaren arabera eginen du hark: «Asteburuan eguraldi ona egiten badu, irekiko dugu terraza, eta bertzenaz, ez». Ostatu barnean ari da jabea, ireki dezaketenerako azken prestaketak egiten. Horretan pasatu du konfinamendua: «Pintatu dugu, garbiketa orokorra egin, gauzak konpondu...».\nOndoko herrietara joanda, antzekoa da panorama. Baita urrutixeagoko herrietan ere. Erratzun, erraterako, itxiak dira ostatu guziak. Arizkunen, Uxoa osta- tua da salbuespenetako bat: okindegia eta taberna izanik, zabalik izan dute orain arte ere, ogia saltzeko. «Orain ogitartekoak egiten ditugu eramateko, eta gaur konfinamendua aitzin ohikoak ziren bezeroak etorri dira kafea hartzera», azaldu du zerbitzariak. Estalpeko terrazan bortz gizon daude, batzuk kafea hartzen, bertzeak garagardoa edo patxarana: «Hau ospatu behar da!», dio Xabi Aiensak, edalontzi bat eskutan, erdi txantxetan. «Ogia erostera etorri naiz, eta ikusi ditut hauek hemen, eta...». Lagun baten aldamenean dago, bi metroko distantzia errespetatuta, eta zutik: «Bozatekoak gara biok». Konfinamenduan gustura egon dela azaldu du, herri txikietan ez dutela horrenbertze nabaritu: «Landa eremuetan lasaiago gaude, ez da pisu batean bizitzea bezala». Zehaztu du lanari esker alde batera eta bertzera ibili dela, eta ez duela hainbertze sufritu.\nBentak, bezerorik gabe\nErratzu eta Arizkundik harago, Amaiur eskuinean utzi eta Otsondoko lepoa igarota, Dantxarinea dago: benten eremua. Lapurdira, Baxenabarrera edo Zuberoara joateko «irekia» dagoen pasabideetako bat da, Irun (Gipuzkoa) eta Hendaia (Lapurdi) lotzen dituen Santiago zubiarekin batera gainontzeko bideak itxita daude. Irekia dago Dantxarinekoa, bai, baina arras mugatua: Frantziako eta Espainiako poliziak daude bi aldeetan, eta soilik lanerako mugitu behar direnei uzten diete igarotzen. Bentak bezerorik gabeko eraikin huts erraldoi bilakatu dira horren ondorioz: ateak itxiak dituzte estanko, arropa denda eta jatetxe handiek. «Gure bezeroak Iparraldeko jendea dira», azaldu du zabalik dagoen supermerkatu bakarreko langileak. «Urdazubi eta Zugarramurdiko batzuk etorri dira, baina guti». Zehaztu du 500 langile baino gehiago gelditu direla aldi baterako lan erregulazioan. Muga ireki arteko aldia, bederen.


Webgunea berriz ere martxan dugu - Ad Concordiam - Concierto Económico\nWebgunea berriz ere martxan dugu\nKaixo berriz ere:\nDakizuenez, azken hilabete honetan webguneko edukiari eragiten dioten zenbait alderdi aldatzen ibili gara, helarazi dizkiguzuen iradokizunetako batzuetara egokitzeko. Gaurtik aurrera webgunea erabat erabilgarri dago, eta aurrerantzean Ekonomia Itunaren gaurkotasunari buruz informatzen jarraituko dugu.\nWebgune berrian bi berrikuntza nagusi aurkituko dituzue.\nBatetik, Bibliografia atal berri bat dago “dokumentazioari” buruzko sailaren barruan; sei azpikategoriatan dago egituratuta, eta bertan liburuen erreferentziak aurkituko dituzue, baita liburuaren aurkibidearen pdf bat ere, lortu ahal izan dugun kasuetan. Hasieran bibliografia oinarrizkoena jasotzen saiatu gara, baina, aurkitu ahala, erreferentzia oro eskaintzeari eutsiko diogu. Hemendik, zinez animatu nahi zaituztegu erreferentziak bidal diezaguzuen, partekatzea interesgarria izan daitekeela uste duzuen kasuetan.\nBigarren berrikuntza Dokumentazio bilatzaile berri bati dagokio; aurreko bilatzaileari antzeman zenizkioten mugak konpontzen ditu honako honek, esaterako fitxen izenak, karaktere bereziekin (adibidez eñe hizkia) bilaketak egiteko aukera eta azentu markekin bilaketak egitea. Orain fitxa osatuagoak eta argiagoak aurkituko dituzue; edukiak eremuka eta zerrendaka daude banatuta, eta dokumentua deskargatzeko aukera argiago ikusten da.\nBilaketak egiterakoan ere funtzionalitate gehiago izango ditugu hemendik aurrera, eta bilaketen iragazi gisa kategoria ez ezik, beste eremu batzuk ere erabili ahalko dira, esaterako egilea, gai nabarmenduak…\nBukatzeko, sistema batetik bestera migratzerakoan joan den ostiraleko mintegiari buruzko azken albistea errepikatu egin dela adierazi nahi genizuen; barkamena eskatu nahi dizuegu horregatik.


Etxebizitza Sailak 111 udalerriren artean banatuko ditu 2017ko irisgarritasunerako laguntzen 3,2 milioiak - Etxebideko informazioa - Etxebide - Eusko Jaurlaritza - Euskadi.eus\nEtxebizitza Sailak 111 udalerriren artean banatuko ditu 2017ko irisgarritasunerako laguntzen 3,2 milioiak\nEsleipenean, hiri-igogailuen instalazioari eman zaio lehentasuna, igogailu horiek baitute kosturik eta gizarte-eraginik handiena\nIrisgarritasunerako diru-laguntzen zuzkidura bikoiztu egingo da aurtengo deialdian, eta 6,4 milioi eurora iritsiko da\nEuskadiko 111 udalerriren artean banatuko da Ingurumen, Lurralde Plangintza eta Etxebizitza Sailak 2017an irisgarritasuna hobetzeko eta arkitektura-oztopoak kentzeko planak eta jardunak diruz laguntzeko bideratu zuen 3.249.000 euroko aurrekontua. Aurkeztutako proiektuetarako laguntzak esleitzean, hiri-igogailuen instalazioa barnean hartzen duten jardunei eman zaie lehentasuna, haien kostua eta gizarte-eragina (oinezkoen hiri-konexioak hobetzen baitituzte) kontuan hartuta.\nAldez aurretik beren irisgarritasun-planen barnean hartutako proiektuak aurkeztu ondoren diru-laguntzak jasoko dituzten udalerrien artean, 47 Gipuzkoakoak dira, 46 Bizkaikoak eta 18 Arabakoak. Horiez gain, onura publikoko gizarte-helburuak dituzten sei erakunde pribatuk jasoko dituzte laguntzak.\nArabako 18 udalerriek jasoko dituzten laguntzek 140.847 euroko zenbatekoa izango dute guztira. Guztien artean, Gasteiz azpimarratu behar da (67.057 euro jasoko ditu). Bizkaiko 46 udalerriek, berriz, 1.891.388 euroko zenbatekoa jasoko dute guztira. Zenbatekorik handienak jasoko dituztenak honako hauek dira: Bilbo eta Leioa (300.000 euro bakoitzak, hau da, laguntzaren gehienekoa), Getxo (190.793), Santurtzi (147.316) eta Mallabia (106.046). Diru-laguntza jasoko duten Gipuzkoako 47 udalerriek, berriz, 1.216.850 euro jasoko dituzte guztira. Arrasatek eta Errenteriak 300.000 euroko zenbatekoa jasoko dute, Ordiziak 107.281 euro eta Donostiak 92.975 euro, Irisgarritasun Plana eguneratzeko.\n2017ko deialdian (deialdi horren ebazpena datozen egunetan argitaratuko da Euskal Herriko Agintaritzaren Aldizkarian), euskal udalerriek guztira 17,5 milioi euroko zenbatekoa zuten proiektuak aurkeztu zituzten. Zenbateko horretatik, 12,5 milioi euro diruz laguntzeko irisgarritasun-jardunei lotuta zeuden, eta, beraz, agerian geratu zen laguntza-ildo horri lotuta dagoen eskari handia. Horretarako, aurtengo deialdian zuzkidura bikoiztu egingo da, eta 6.400.000 euro aurreikusi dira Aurrekontuetan.\n41,5 milioi euro laguntzetan 1997. urteaz geroztik\nEuskadin arkitektura-oztopoak kentzeko eta hiriguneak berriz konfiguratzeko egindako ahalegina oso handia izan da 1997an Irisgarritasuna Sustatzeko Euskal Legea onartu zenetik. Lege horren garapenaren ondorioz, 322 irisgarritasun-plan landu dira 216 udalerritan, eta Eusko Jaurlaritzaren etengabeko laguntza jaso dute urte hauetan guztietan. Bi hamarkada hauetan, 41,5 milioi euro banatu dira laguntzetan, eta udalerriek egindako 1.191 obra finantzatu dira guztira.\nJoan den abenduan, legearen onarpenaren hogeigarren urteurrena zela eta, Irisgarritasuna Sustatzeko Euskal Kontseilua suspertu zen lan-egutegia areagotu zezan, eta Euskadiko irisgarritasun unibertsalerako estrategia lantzeko aldez aurreko lanak eta azterketak hasita daude.


UMH eta ONCE itsuen mugikortasuna hobetzeko sistema berri bat diseinatzen ari dira | Consumer\nUMH eta ONCE itsuen mugikortasuna hobetzeko sistema berri bat diseinatzen ari dira\nBi erakundeek espero dute tresna horrek ikusmen-urritasuna duten pertsonen ingurunea hautematen laguntzea.\nElxeko Miguel Hernández Unibertsitateak (UMH), ONCErekin lankidetzan, sistema berri batean lan egiten du, ortokako hainbat mikroelektrodotan oinarritua, itsuei edo hondar-ikusmen txikia dutenei beren mugikortasuna hobetzen laguntzeko. Halaber, UMHk espero du tresna horrek ikusmen-urritasuna duten pertsonen ingurunea hautematen eta inguruan orientatzen lagunduko duela, eta hori adierazi du ikastetxeak.\nProiektuaren helburuetako bat irudiak prozesatzeko sistema bat garatzea da, ikusteko urritasuna duten pertsonentzat bereziki diseinatua eta egokitua. Gainera, subjektu itsuen garunean ikusmen-galerara egokitzearen ondorioz gertatzen diren aldaketa plastikoak aztertzen dira. Neurobiologian, neurozientzietan eta neuroingeniaritzan esperientzia duten ikertzaile oinarrizko eta klinikoen diziplina anitzeko lankidetzan oinarritzen da proiektua. Ikertzaile nagusia UMHko irakaslea da, Eduardo Fernández Jover.\nONCEk ekimen honekin duen lankidetzaren helburua da autonomia pertsonala, erabateko gizarteratzea eta afiliatuen eskubideak defendatzea ahalbidetuko duten zerbitzuak eskaintzea, aukera-berdintasuna ahaztu gabe, “eskubide osoko herritarrak diren aldetik”, adierazi zuen UMHk. Patologia oftalmologikoekin lotutako I+G+B proiektuak ere babesten ditu erakundeak, maizenik itsutasun osoa edo partziala eragiten dutenak.\nezgaitasun igualdad-eu inclusión-eu itsutasun movilidad-eu


Trapero aske utzi du epaileak | Mundua | Berria\nTrapero aske utzi du epaileak\nAuzitegi Nazionaleko Fiskaltzak eskatu du mossoen maior ohiari 50.000 euroko bermea ezartzea, baina Carmen Lamela magistratuak ez du onartu.\nTrapero, gaur, Auzitegira sartzen. / Emilio Naranjo/Efe\n2018ko otsailak 23 19:05\nJosep Lluis Traperok bi ordu baino gehiagoz deklaratu du gaur Espainiako Auzitegi Nazionalean, bertze sedizio delitu bat egotzita. Katalunian iazko urriaren 1ean egin zuten independentziarako erreferenduma eragozteko neurririk ez hartu izana leporatzen dio Pedro Rubira fiskalak.\nIazko urriaren 6an eta 16an ere deklaratu zuen Lamelaren aitzinean, orduan ere sedizioa egotzita. Irailaren 20an eta 21ean Kataluniako Ekonomia Departamentuaren aitzinean izan ziren protesta jendetsuen harira deklaratu zuen. Orduan, Lamelak kautelazko neurriak ezarri zizkion: hamabortz egunean behin epailearen aitzinera agertzea, pasaportea kentzea, Espainiako Erresumatik ateratzeko debekua, eta etxebizitzaren helbidea jakinaraztea. Neurri horiexek berretsi dizkio gaur epaileak.\nMossoen egungo buruak ere, Ferran Lopezek, Lamelaren aitzinean deklaratu du gaur, baina lekuko moduan.


IRTEERA: Arritxulo Aterpea (420m)\nBasurdeen Begiratokia II : 5b graduko eskalada\nArritxulo - Basurdeen Begiratokia II bidearen hasiera: 20 minutu\nBasurdeen Begiratokia II : Ordu eta erdi\nBasurdeen Begiratokia II bidearen akabaila - Erroilbide : Ordu erdi\nErroilbide - Muganix (gailurren zeharkaldia) : Ordu bat\nMuganix - Elurretxe : Ordu erdi\nElurretxe - Arritxulo : Ordu eta erdi\nNire kasuan, Baztan aldetik joanda Lesakara joan eta handik Oiartzungo bidea (NA-4000) hartu behar da, Aritxulegiko leporaino. Lepoko tunela zeharkatu eta ezkerretara Arritxulo aterperako bidea hartu behar da bertan autoa uzteko. Oiartzun aldetik berriz, Lesaka aldera abiatu eta leku berera ailegatuko gara.\nEuskal Herriko mendirik ederrenetarikoak diren Aiako Harrietan izan gara berriz ere, bertako bideetako bat eskalatu eta gailurren zeharkaldia egiten. Etxetik nahiko hurbil dugun paraje honek eskaladarako bide erraza eta anitzak eskaintzen ditu, ingurune zoragarrian gainera.\n10:35 : Arritxulo Aterpea (420m)\nNahiko mantso abiatu ginen aterpearen ondoan autoa utzita. Hasmentan asmoa Basurdeen Begiratokia II bidea eskalatu, Erroilbideraino oinez igo eta bueltan etortzea zen, presa handirik ez genuen beraz.\nTontorretara igotzen den bidea artu eta laster begiztatu genuen eskalatuko genuen ingurua. Pareko harkaitz mailakatu horietan kokatua dago bidea.\nBehin sabaidun harkaitzera ailegatuta, bide nagusia utzi eta eskuin biratu behar da.\nMetro gutxi batzuetara dago gure bidearen hasmenta, harkaitz honetan hain zuzen ere. Zalantza batzuk izan genituen bidea zein zen jakiterakoan. Xabier Larretxearen Eskalatzen blogean ezkerreko lerroa dela erraten du, baina Gipuzkoako Mendi Federazioaren web orrialdean ezkerreko bi bideak Basurdearen Begiratokia II izenarekin bataiatzen dira. Gu ezkerretik hasita bigarren bidetik igoko ginen, argazkian ikusten den bi koloreko sabaitxo horren ertzetik doanetik.\n1. luzea (4c, 30m) : Lehen metro bertikalak gaindituta, pareta etzaten da eta erraz egiten da lehen luzea helduleku paregabeak baititu bai hankentzat bai eskuentzat. Lehen bilera terraza zabal batean dago.\n2. luzea (5b, 20m) : Lehen bilgunetik 5 bat metro ezkerrerago hasten da bigarren luzea. Gradua ematen dion zailtasuna irudian ikusten den sabaitxoa da, gure eskalada mailarako bere puntua zuena. Behin hori gaindituta erraza da. Xabier Larretxearen blogean 5a maila ematen zaio luzeari eta Gipuzkoako Mendi Federazioaren orrialdean 5b. Guk egin genuen azken luzeak 5a zuela ikusita eta hau zailagoa iruditu zitzaigunez, 5b jarri diot nik ere.\n3. luzea (4a, 20m) : Plaka etzan batetik igotzen den luze erraza.\n4. luzea (5a, 20 m) : Hirugarren bileratik oinez pixka bat ibili eta irudiko harkaitzera ailegatu ginen. Hemen erratu eta Basurdeen Begiratokia II bidearen azken luzea eskalatu ordez, Basurdeen Atsedenlekua izeneko bidea egin genuen. Irudiko sabaiaren ezkerretara dagoen diedrotik hasten da eta lehen txapa pasatuta eskuineko plakara pasatzen da. Lehen zati horretan daude zailtasunik handienak. Arras polita iruditu zitzaidan luze hau.\nBehin eskalada zatia akituta, trasteak bildu...\n...eta aurreikusia genuen bezala Erroilbidera abiatu ginen. Eskalada zatiak nahiko goiti uzten gaitu, beraz aukera ona da gailurrera igotzeko.\nInguru honetatik Donostialdeko ikuspegi ederra genuen.\nZelaitxo hau gurutzatuta, bideak metro batzuk galtzen ditu Erroilbide mendebaldetik inguratzen eta azken igoerari ekiteko.\nTarteka eskuak erabiliko beharreko pausu errazak...\n... eta azken zatian maiz heze egoten den plakatxo etzan bat gainditu behar da.\n13:14 : Erroibide (837m)\nGailurrean egun bikaina lagun, tontorren zeharkaldia burutzea erabaki genuen, gero Elurretxetik Aritxulegira PRtik itzultzeko. Bide hau bera duela bi urte eginda nuen kontrako norabidean, Muganixeko Erlaitz bidea eskalatu ondotik.\nHala abiatu ginen geldialdi luzeegia egin gabe.\nTontorren zeharkaldiak hainbat pausu ditu eta bide errazena harrapatzeko puntu gorriz markatua dago.\nBertze pausu erraz bat...\n...eta berriz oinez gandorretik.\nTxurrumurrura hurbildu ahala zati polit honetatik pasatzen da bidea, tximiniatxo bat jaitsi behar delarik.\nLarrun ingurua Txurrumurruko azken igoerari ekin baino lehen.\nZeharkaldiaren pausurik zailenak Txurrumurrura igotzeko zati honetan daude. Hasteko irudian ikusten den Uztaiaren Pausua (II) deitzen dena. Diagonalean egiten den zeharkalditxo bat da eta justu punturik zailenean uztai bat du gainditzen laguntzeko.\nZailtasunak ordea ez dira Uztaiaren Pausuarekin akitzen. Jarraian plaka hauetatik (II) eskalatzen segitu behar da zati nahiko bertikalean.\n13:32 : Txurrumurru (828m)\nEguneko bigarren gailurrera ailegatzean akitu ziren zailtasunik handienak.\nHortik aitzinera irudiko malda jaisti eta pasabide kurioso batetik pasatu ginen.\nBertze irtengune bat gainditu eta bidexka errazetik egiten da hirugarren tontorrerainoko bidea.\n13:41 : Irumugarrieta (811m)\nKasko honetatik gainditu genuen zati guziaren ikuspegi bikaina dago.\nBaita Txingudiko badirarena ere.\nAzken gailurrerako bidea tarteka buelta eman eta inguru zoragarri honi begiratzeko geldialdiak egiten genituen.\nA zer parajeak!\n13:54 : Muganix (758m)\nBelardi berdeen artetik ailegatu ginen azken tontorrera. Duela bi urte hau izan zen lehen gailurra, Erlaitz bidea eskalatu eta gero.\nBertatik belardi arteko bidexkatik Elurretxe aldera jaitsi ginen.\n14:15 : Elurretxe (502m)\nElurretxen PRaren marka horiei segituko genien Aritxulegi aldera, Aiako Harriak mendebaldetik inguratuz.\nBaso artetik egiten da bide gehiena eta eskerrak, ordu horretarako ederki berotzen baitzuen eguzkiak. Hala ere, tarteka zuhaitz artetik Aiako Harrien paretatzarrak ikusteko aukera genuen.\n15:25 : Arritxulo Aterpea (420m)\nEgunaren lehen zatian eskalatutako harkaitzak begiratuz akitu genuen ibilaldia. Laugarren aldia bi urtez inguru honetan eta dauden aukera guziak ikusita berriz ere bueltatu beharko...\nEgilea: Estebe ordua: 10:51\nDuela 53 minutu


Delivrak merkataritza elektronikoaren pertsonalizazioa eta segmentazioa gehitzen ditu Martech Zone\nAEBetako Merkataritza Saila jakinarazi lineako salmentek 2015ean txikizkako salmenten hazkunde osoaren herena baino gehiago izan zuten. Ikerketek ere erakutsi zuten 7.3eko lineako salmentek 2015eko txikizkako salmenten ehuneko 6.4 izan zutela, 2014an% XNUMX baino gehiago.\nPosta elektroniko bidezko marketin kanpainak arduratzen dira ehuneko zazpi baino gehiago merkataritza elektronikoko transakzio guztien artean, lineako bilaketa-funtzioaren atzean merkataritza elektronikoko bigarren tresna eraginkorrena bihurtzen da, ehuneko 15.8ko bihurketa-tasa baitu. Eraginkortasuna izan arren, lineako merkatari guztiak ez dira berdinak sortzen marketineko aurrekontuetan eta langileetan.\nNeil Berman, Delivrako sortzaile eta zuzendari nagusiarentzat, itxura denez, gaur egungo merkataritza elektronikoaren ekonomiak ateak zabalik uzten ditu software hornitzaile ugarik dendarien beharrak espazioan behar bezala zerbitzatzeko.\nEz da sekretua munduko 100 dendari onenek posta elektroniko bidezko marketin software sofistikatu eta sendoena har dezakete, merkataritza elektronikoko talde handiak eta dedikatuak dituztelako funtzionaltasun ugari ikasteko, exekuzio eraginkorra lortzeko. Kasu askotan, tokiko eta eskualdeko lineako saltoki ugari daude marketin talde dedikaturik gabe. Saltzaile hauek oso garrantzitsua da merkataritza elektronikoari e-postak ematen dion arrakasta baliatzea, baina erabiltzeko erraztasuna eta berehala aplikatzeko funtsezkoak eskaintzen dituen plataforma baten beharra dute.\nDelivra Commerce ikuspegi orokorra\nDelivra Merkataritza posta elektronikoa merkaturatzeko software hornitzailearen azken paketea da eta merkataritza elektronikoa merkaturatzeko automatizazioari eskainita dago. Magento, Shopify eta WooCommerce-rekin egindako integrazioen inguruan zentratua, plataforma ezin hobea da lineako txikizkako eta tamaina ertaineko saltzaileentzat —adreiluzko eta morteroaren kokapenekin edo ez— eta erosketa ondorengo posta elektronikoko marketin kanpaina aurreratuak egiteko aukera ematen du. Erosketa-orga pertsonalizatuak bertan behera uzteko mezu elektronikoak ere geroztik nabarmentzen diren ezaugarrietako bat dira ikerketa erakusten du abandonatutako saskiaren mezu elektronikoen ehuneko 60k diru-sarrerak sortzen dituztela, gehienak mezu elektronikoak bidali diren lehen 24 orduetan gertatzen direla.\nSoftwarearen denbora errealeko erosketa saskien integrazioek lineako merkatariei laguntzen diete produktuen eskaintza sustatzen, bezeroen esperientziak hobetzen eta kontsumitzaileei berriro merkaturatzen, mezu elektroniko pertsonalizatu eta automatizatuen bidez. Delivra Merkataritza erabiltzaileek automatikoki segmentuak sortzeko segmentuak erosketen datuetan oinarrituta Magento Woocommerce kategoriak edo Shopify produktu motak, produktua gurutzatu eta iraganeko erosleei berriro ekiteko. Gainera, erabiltzaileek posta elektronikoko diru-sarreren egozpena jarrai dezakete etorkizuneko posta bidalketak estrategikatzeko eta abandonatutako saskiaren mezuak erraz bidaltzeko diru sarrera potentzialak berreskuratzeko eta posta elektroniko bidezko marketineko ROIa handitzeko.\nErabiltzailearen erosketa-saskiaren integrazio espezifikoak segmentu automatikoak betetzen ditu plataformaren kategoria edo produktu motetako erosketetan oinarrituta.\nDelivra Merkataritza erabiltzaileek beren segmentuak ere sor ditzakete ohiko, zatitutako probetarako eta abiarazitako mezuetarako erabiltzeko. Adibide segmentuen artean daude:\nAbandonatutako gurdiaren datuak erabiltzea posta elektroniko bidezko jakinarazpena aktibatu da\nHona hemen eskaera datuak saldu gurutzatua beste produktu batzuk\nEskatzeko eskaeren datuak erabiltzea produktuaren berrikuspen\nFuntsezko beste ezaugarri bat posta bidezko erosketa batean oinarritutako "markatutako gertaera" sortzeko aukera da, erabiltzaileek kanpaina automatizatuak "ezartzeko eta ahazteko" aukera ematen baitute merkataritzarekin lotutako komunikazioen denbora eta mezua kontrolatzen duten bitartean. Markatutako gertaerek merkaturatzaile bati irizpideak ebaluatzea ahalbidetzen diote eta lan-fluxuaren urratsa bi bidetan adarkatzen dute. Adibidez, merkaturatzaile batek hartzaile batek posta elektronikoa ireki duen, esteka zehatz batean klik egin, denda elektronikotik erosi eta abar ebaluatu dezake. Markatutako gertaerak garrantzitsuak dira, merkaturatzaile bati hurrengoa kontrolatzeko aukera ematen diotelako. hartzailearentzat, hartzailearen aurretiko ekintza edo ekintza eza oinarritzat hartuta. Merkaturatzaile batek mezu elektronikoak bidaltzea, datu eremuak eguneratzea edo SMS mezuak bidaltzea aukeratu dezake.\nDelivra Merkataritza -rekin integrazioak ere biltzen ditu Google Analytics Ecommerce. Google Analytics-en datuak baliatuz, integrazio horri esker, erabiltzaileek funtsezko metrikak atzitu ditzakete, hala nola diru-sarrerak, erosketak eta bihurketa tasak, eta posta elektroniko bakoitzari eta posta elektroniko bakoitzari nola egozten zaizkion orokorrean. Google Analytics integratzeaz gain, posta-metrikak kontuaren ikuspegi orokorra, posta-ikuspegi orokorra, jarraipen-estatistikak, bidalketa-estatistikak eta posta-konparazioak zehazten dituzten formatuetan ere ematen dira.\nDelivra Commerce-ren funtzionaltasun indartsuarekin hastea prozesu berri bat da erabiltzaile berrientzat eta lehendik daudenentzat. Delivra-k bezeroaren kontua bertsio berritzea edo abiaraztea dela, ordubete gutxi gorabehera plataforma bezeroaren erosketa saskiaren datuekin sinkroniza dezake.\nTags: abandonatutako saskiaren helbide elektronikoadelivradelivra merkataritzaecommerce posta elektronikoae-postagoogle analytics ecommerceMagentomagento posta elektronikoaGurekinshopify posta elektronikoaaktibatutako posta elektronikoaWoocommercewoocommerce posta elektronikoa